Съдържание

# Лист

Задава елементите, които да бъдат включени в разпечатката на всички листове с текущия стил за страници. Освен това можете да зададете реда на отпечатване, номера на първата страница и мащаба на страниците.

За достъп до тази команда...

Изберете раздела Форматиране - Стил на страница - Лист.

## Печат

Определя кои елементи на електронната таблица да бъдат отпечатвани.

### Заглавия на редове и колони

Указва дали желаете да се отпечатват заглавията на колони и редове.

### Мрежа

Указва отпечатване на кантовете на отделните клетки като мрежа от линии. Настройката за изгледа на екрана можете да зададете в LibreOffice - PreferencesИнструменти - Настройки - LibreOffice Calc - Изглед - Линии на мрежата.

### Коментари

Указва отпечатване на коментарите в електронната таблица. Те ще бъдат отпечатани на отделна страница заедно със съответните обръщения към клетки.

### Обекти/изображения

Указва включване на всички вмъкнати обекти (ако могат да се печатат) и графики в отпечатвания документ.

### Диаграми

Указва отпечатването на на диаграмите, вмъкнати в електронната таблица.

### Графични обекти

Указва включване на всички графични обекти в отпечатвания документ.

### Формули

Указва отпечатване на формулите в клетките вместо резултатите.

### Нулеви стойности

Указва, че клетките с нулева стойност трябва да се отпечатват.

## Ред на страниците

Определя реда, в който се номерират и отпечатват данните от листа, ако не се побират върху печатната страница.

### От горе надолу, после надясно

Указва вертикално отпечатване от лявата колона до долния край на листа.

### От ляво надясно, после надолу

Указва хоризонтално отпечатване от горния ред до дясната колона.

### Първи номер на страница

Изберете тази възможност, ако искате този стил да рестартира номерацията на страниците.

Въведете номера, от който искате да започне новата номерация.

## Мащаб

Определя мащаба на отпечатваната електронна таблица.

### Режим на мащабиране

Изберете режим на мащабиране от списъчното поле. Под него ще се покажат съответни контроли.

#### Уголемяване/смаляване на разпечатката

Определя коефициент за мащабиране на всички отпечатвани страници.

##### Коеф. на мащабиране

Въведете коефициент на мащабиране. Стойности под 100 смаляват страниците, а по-високите стойности ги уголемяват.

#### Свиване на диапазоните за печат до ширина/височина

Определя максималния брой страници по хоризонтала (ширина) и по вертикала (височина), върху които да се отпечата всеки лист с текущия стил за страници.

- Диапазоните за печат винаги се мащабират пропорционално, така че полученият брой страници може да е по-малък от зададения.

- Можете да изчистите едно от полетата – тогава по съответното направление ще бъдат използвани толкова страници, колкото е необходимо.

- Ако изчистите и двете полета, ще бъде използван коефициент на мащабиране 100%.

##### Ширина на страниците

Въведете максималния брой на страниците, които да бъдат отпечатани по хоризонтала.

##### Височина на страниците

Въведете максималния брой на страниците, които да бъдат отпечатани по вертикала, една над друга.

#### Свиване на диапазоните за печат до даден брой страници

Задава максималния брой на страниците, върху които да бъде отпечатван всеки лист с текущия стил за страници. Мащабът ще бъде нагласен автоматично, за да се побере съдържанието в зададения брой страници.

##### Брой страници

Въведете максималния брой на страниците за отпечатване.

Моля, подкрепете ни!