Съдържание

# Изглед

Определя подразбираните настройки за показване на обекти в текстови документи, както и подразбираните настройки за елементите на прозорци.

За достъп до тази команда...

#### От лентата с менюта:

Отворете текстов документ и изберете LibreOffice - PreferencesИнструменти - Настройки - LibreOffice Writer/LibreOffice Writer/Web - Изглед.

#### От интерфейса с раздели:

В менюто горе вдясно (☰) изберете Настройки.

…после в диалога Настройкиизберете LibreOffice Writer - Изглед или LibreOffice Writer/Web - Изглед.

#### От клавиатурата:

Alt + F12

…после в диалога Настройкиизберете LibreOffice Writer - Изглед или LibreOffice Writer/Web - Изглед.

## Помощни линии

Задава настройки, свързани с изобразяването на граници.

### Помощни линии при местене

Показва помощни линии около рамките при местенето им. Можете да отметнете Помощни линии при местене, за да виждате точната позиция на обекта спрямо скалите.

## Визуализиране

Определя кои елементи на документите да се показват.

### Изображения и обекти

Указва дали да се показват на екрана изображенията и обектите. Ако те са скрити, вместо тях ще виждате празни рамки.

Изобразяването на графиките можете да управлявате и чрез иконата Изображения и диаграми. Ако е отворен текстов документ, тази икона се вижда в лентата Инструменти.

Ако не е отметнато полето Изображения и обекти, няма да се зареждат графики от Интернет. Графиките в таблици и тези без указание за размера им могат да причинят проблеми при визуализирането, когато в разглежданата страница се използва по-стар стандарт за HTML.

### Таблици

Показва таблиците, съдържащи се в документа.

За да видите границите на таблици, щракнете с десния бутон върху таблица и изберете Граници на таблица или изберете Таблица - Граници на таблица в документ на Writer.

### Рисунки и контроли

Показва рисунките и контролите, съдържащи се в документа.

### Коментари

Показва коментарите. Щракнете върху коментар, за да редактирате текста й. За да намерите или изтриете коментар, използвайте контекстното меню в навигатора. За да изтриете даден коментар, всички коментари или всички коментари от същия автор, използвайте контекстното меню на коментара.

### Разрешени коментари

Показва коментарите, които са отбелязани като разрешени.

## Показване на полетата

### Скрит текст

Показва текста, скрит от полета Условен текст или Скрит текст.

### Скрити абзаци

Показва абзаците, които съдържат поле Скрит абзац. Тази настройка действа по същия начин като командата Изглед - Полета: скрити абзаци.

## Показване на проследените промени

### Проследени изтривания в полето

Показва изтрития от документа текст в лявото поле вместо в реда.

### Подсказки на проследените промени

Показва подсказка, когато посочите с мишката промяна в документа. Подсказката показва автора и времевия печат на промяната и дали е вмъкване или изтриване.

## Изглед

Указва дали да се показват лентите с плъзгачи и скалите.

### Хоризонтална скала

Показва хоризонталната скала. Изберете желаната мерна единица от съответния списък.

### Вертикална скала

Показва вертикалната скала. Изберете желаната мерна единица от съответния списък.

### Плавно превъртане

Включва функцията за плавно превъртане на страницата. Скоростта на превъртане зависи от площта и броя цветове на екрана.

### Дясно подравняване

Тези команди са достъпни само ако е разрешена поддръжката за азиатски езици в LibreOffice - PreferencesИнструменти - Настройки - Езици и локали - Общи.

Подравнява вертикалната скала по десния ръб на прозореца.

## Нагъване на плана

### Показване на бутони за нагъване на плана

Показва бутони за нагъване на плана вляво от заглавията от плана и позволява управлението му чрез контекстното меню на заглавията в навигатора.

### Включване на поднивата

Когато се сгъва заглавие, да се скриват и поднивата му.

## Настройки (само за документи на HTML)

### Мерна единица

Задава мерната единица за документи на HTML.

Моля, подкрепете ни!