Съдържание

# Търсене по подобие

Служи за търсене на текстове, подобни на указания в полето Търсене. Отметнете това поле, после щракнете върху бутона Подобие по, за да зададете настройките за подобие.

С търсене по подобие можете например да намерите думи, които се различават с два знака от текста в полето Търсене.

За достъп до тази команда...

#### От лентите с инструменти:

В лентата Данни от таблица щракнете върху иконата Търсене на запис, после отметнете полето Търсене по подобие и щракнете върху бутона Подобие (изглед на таблица в база от данни).

В лентата Навигация за формуляр щракнете върху иконата Търсене на запис, после отметнете полето Търсене по подобие и натиснете бутона Подобие по (изглед на формуляр в база от данни).

#### От клавиатурата:

В изгледа на таблица в база от данни натиснете CommandCtrl+F, отметнете полето Търсене по подобие и щракнете върху бутона Подобие.

#### От лентата с менюта:

Отметнете полето Редактиране - Търсене и замяна - Търсене по подобие и щракнете върху бутона Подобие по.

#### От клавиатурата:

Натиснете CommandCtrl+H, отметнете полето Подобие, после щракнете върху бутона Подобие.

#### От страничната лента:

Отворете колодата Търсене, щракнете върху Настройки за търсене, отметнете полето Подобие и щракнете върху бутона Подобие.

## Подобие по

Задайте критериите, според които се определя дали дадена дума е подобна на израза за търсене.

### Размяна на знаци

Въведете броя знаци в търсения текст, които може да са заменени. Например, ако зададете 2 знака, „хотел“ и „петел“ ще бъдат смятани за подобни, като „хо“ се замени с „пе“.

### Добавяне на знаци

Въведете максималния брой знаци, с които дадена дума може да надвишава дължината на израза за търсене. Например, ако зададете 3 допълнителни знака, „град“ ще се смята за подобно на „градски“ но не и на „градовете“.

### Премахване на знаци

Въведете максималния брой знаци, с които дадена дума може да бъде по-къса от израза за търсене. Например, ако зададете 3 премахнати знака, „градовете“ ще се смята за подобно на „градски“, но не и на „град“.

### Комбиниране

Указва търсене на текст, който отговаря на произволна комбинация от настройките за търсене по подобие.

При използване на Комбиниране резултатите отговарят по-близко на това, което очаква потребителят, гледайки настройките, но може да съдържат фалшиво положителни резултати. При изключено Комбиниране може да се намерят по-малко от очакваните съвпадения, но няма да има фалшиво положителни резултати.

Използва се алгоритъм с претеглено разстояние на Левенщайн (WLD, Weighted Levenshtein Distance). Ако Комбиниране не е отметнато, настройките се третират като свързани с изключващо „или“ (строг WLD). Ако Комбиниране е отметнато, настройките се третират като свързани с обикновено „или“ (непрецизен WLD).

Бъдете внимателни, когато използвате Замяна на всички с „Търсене по подобие“. Най-добре е първо да проверите какво ще бъде намерено.

Теми, свързани с показаната

Алгоритъм за разстояние на Левенщайн в Уикипедия

Моля, подкрепете ни!