Експортиране на PDF – общи настройки

Съдържание

# Общи

Служи за задаване общите настройки за експортиране на документ към PDF файл. Диапазон от страници, изображения, воден знак, формуляри и други параметри.

За достъп до тази команда...

#### От лентата с менюта:

Изберете раздела Файл - Експортиране като - Експортиране като PDF - Общи.

Изберете Файл - Експортиране, после изберете PDF като файлов формат, щракнете върху Експортиране.

#### От интерфейса с раздели:

В раздела Файл изберете Експортиране, после изберете PDF като файлов формат, щракнете върху Експортиране.

В менюто Файл на раздела Файл изберете Експортиране като PDF.

В менюто Файлна раздела Файл изберете Експортиране, после изберете PDF като файлов формат, щракнете върху Експортиране.

#### От лентите с инструменти:

Експортиране като PDF

## Диапазон

Задава настройките за експортиране на страниците, включени в PDF файла.

### Всички

Експортира всички дефинирани диапазони за печат. Ако няма такива, се експортира целият документ.

### Страници

Експортира страниците, които зададете в полето.

За да експортирате диапазон от страници, задайте ги така: 3-6. За да експортирате отделни страници, посочете ги така: 7;9;11. Ако искате, можете да експортирате комбинация от диапазони и отделни страници, например 3-6;8;10;12.

### Селекция

Експортира текущата селекция.

### Преглед на PDF файла след експортирането

Експортираният документ ще се отвори в подразбирания визуализатор за PDF.

## Изображения

Задава настройките за експортиране към PDF за изображенията в документа.

### Компресия без загуби

Указва компресиране на изображенията без загуби. Всички пиксели се запазват.

### Компресия JPEG

Изберете ниво на JPEG компресия за изображенията. С високо ниво на качество се запазват почти всички пиксели. С ниско ниво на качество някои пиксели се губят и се появяват дефекти, но размерът на файла намалява.

### Качество

Въведете нивото на качеството за компресията JPEG.

### Промяна на разделителната способност

Указва предискретизиране или смаляване на изображенията до по-малко пиксели на инч.

Изберете целевата разделителна способност на изображенията.

Изображенията във формат EPS с вградени мостри се експортират само като мостри. Изображенията в този формат без вградени мостри се експортират като празни запазени места.

## Воден знак

Добавя центриран, вертикален, светлозелен воден знак във фона на страницата. Водният знак не е част от документа източник.

### Подписване с воден знак

Щракнете, за да разрешите подписването с воден знак.

### Текст

Въведете текста за водния знак.

Не можете да нагласявате позицията, ориентацията и размера на водния знак. Водният знак не се съхранява в документа източник.

## Общи

Задава общите настройки за експортиране на PDF.

### Хибриден PDF (вграждане на ODF файл)

Тази настройка ви позволява да експортирате документа като .pdf файл, съдържащ два файлови формата: PDF и ODF. Във визуализаторите на PDF той работи като обикновен .pdf файл и остава напълно редактируем в LibreOffice.

### Архивен (PDF/A, ISO 19005)

Преобразува към формат PDF/A-1b, PDF/A-2b или PDF/A-3b. Всички шрифтове, използвани в документа източник, се вграждат в генерирания PDF файл и се записват PDF етикети. Основната цел е да се създаде електронен документ, чийто облик е независим от устройството и приложението, което го прави подходящ за дългосрочно съхранение.

PDF/A-2b се препоръчва за повечето потребители, понеже позволява слоеве и прозрачност за фигури и изображения. Освен това той компресира по-добре (JPEG 2000) от PDF/A-1b, като обикновено дава като резултат по-малки файлове. PDF/A-3b е еднакъв с PDF/A-2b, но освен това приема вграждане на други файлови формати.

### Универсална достъпност (PDF/UA)

Създава PDF файл, отговарящ на изискванията на спецификацията PDF/UA (ISO 14289) за универсална достъпност.

Когато е отметнато PDF/UA, автоматично се активира и „Структуриран PDF“ и не може да се изключи.

### Структуриран PDF

Отметнете, за да се записват PDF етикети. Това може да увеличи драстично размера на файла.

PDF файловете с етикети съдържат информация за структурата на съдържанието на документа. Това може да помогне за изобразяване на документа в устройства с различни екрани и при работа с екранен четец.

### Създаване на PDF формуляр

Изберете, за да създадете формуляр във формат PDF. Той може да бъде попълнен и отпечатан от потребителя на документа във формат PDF.

### Формат за изпращане

Изберете формата за изпращане на попълнени формуляри от PDF файла.

Изберете формата на данните, които ще получите от подателя: FDF (Forms Data Format), PDF, HTML или XML.

Тази настройка замества свойството URL на контролата, което сте задали в документа.

### Разрешени са дублирани имена на полета

Позволява ви да използвате едно и също име за няколко полета в генерирания PDF файл. Ако е изключено, полетата ще бъдат експортирани с генерирани уникални имена.

## Структура

Съдържа настройки за разнообразни функции, например планове, коментари и оформление на страницата.

### Експортиране на план

Изберете, за да се експортират всички заглавия от документи на Writer като показалци на PDF.

Ще бъдат експортирани само абзаци с ниво 1 – 10 в плана. Името на стила на абзаца няма значение. Например подразбираната версия на стила Заглавие на документ няма да се експортира, когато нивото ѝ в плана е Няма. За да видите нивото в плана на даден абзац, изберете Форматиране - Абзац - План и номерация.

### Експортиране на запазени места

Експортират се само визуалните маркировки на полетата за запазени места. Експортираните запазени места не са ефективни.

### Коментари като анотации в PDF

Указва експортиране на коментарите от документи на Writer и Calc като анотации в PDF.

### Коментари в полето

Отметнете, за да се експортират коментарите на документи на Writer в страничното поле на страницата, както се показват в приложението. Обърнете внимание, че това ще причини смаляване съдържанието на страницата, за да се поберат коментарите, за целия документ, независимо от размера на полетата.

### Експортиране на страниците с бележки

В края на експортирания PDF документ с презентация ще се експортират и страниците с бележки.

### Експортиране само на страниците с бележки

Ще се експортират само изгледите на страници с бележки.

### Експортиране на скритите страници

Експортира скритите кадри на документа.

### Експортиране на цели листове

Игнорира размера на хартията на всеки лист, диапазоните за печат и състоянието „показан/скрит“ и разполага всеки лист (дори скритите) на точно една страница, която е точно толкова малка или голяма, колкото е необходимо, за да се побере цялото съдържание на листа.

### Експортиране на автоматичните празни страници

Ако е включено, в PDF файла се експортират автоматично вмъкнатите празни страници. Това е най-добре, ако ще го отпечатвате двустранно. Пример: в книга абзацният стил за глава е настроен да започва винаги на страница с нечетен номер. Ако предишната глава завършва на нечетна страница, LibreOffice вмъква празна четна страница. Тази настройка определя дали въпросната четна страница да се експортира, или не.

### Използване на референтни XObjects

Тази настройка определя как PDF изображенията се експортират обратно в PDF. Ако е изключена, в резултата се включва първата страница на PDF данните. При експортирането се обединяват използваните изображения, шрифтове и други ресурси. Това е сложна операция, но резултатът може да се разглежда в различни визуализатори. Ако е изключена, се използват референтни XObject маркери: това е проста операция, но визуализаторите трябва да поддържат този вид маркери, за да показват векторни изображения. Иначе във визуализатора се показва заместващо изображение.

Теми, свързани с показаната

Общи

Начален изглед

Потребителски интерфейс

Връзки

Сигурност

Цифрови подписи

Експортиране като PDF

Параметри на командния ред за експортиране на PDF

Моля, подкрепете ни!