Съдържание

# Създаване на филтри за XML

## Създаване на филтър за XML за LibreOffice

Когато създавате XML филтър за LibreOffice, трябва да съставите лист със стилове на XSLT, който може да преобразува от и към базирания на XML файлов формат на OpenDocument.

За повече информация относно формата на OpenDocument посетете https://www.openoffice.org/xml/.

Ако желаете, можете да включите шаблон във филтъра, за да прилагате стилове на LibreOffice върху импортираните от XML документи.

## За да създадете филтър за XML

1. Създайте лист със стилове за XSLT, който задава съответсвието между елементите на външния XML формат и тези на формата на OpenDocument и обратно.

2. Създайте шаблон, който приписва стилове на LibreOffice на елементите във външния XML формат, когато импортирате файл от този формат в LibreOffice.

3. В LibreOffice Writer създайте текстов документ и изберете Инструменти - Настройки на филтри за XML.

4. Натиснете Нов.

5. В диалоговия прозорец XML филтър отворете раздела Общи и задайте свойствата на филтъра.

- В полето Име на филтър, въведете име на филтъра за XML.

  Това име се показва в в диалоговия прозорец Настройки на филтри за XML.

- В полето Приложение изберете приложението на LibreOffice, за което е филтърът.

- В полето Име на тип файл въведете името на типа файлове, за който е предназначен филтърът.

  Това име се показва в списъка с типове файлове в диалоговите прозорци Отваряне, Експортиране и Записване като.

- В полето Разширение на файл въведете разширението за експортирания файл.

  За да разграничите файла от останалите XML файлове, въведете разширение, различно от *.xml.

6. В раздела Преобразуване определете свойствата на филтъра, свързани с преобразуването.

- (незадължително) В полето Тип документ въведете идентификатора на типа на документа за външния файлов формат.

  Този идентификатор се използва за разпознаване на типа на файла при импортиране.

- В полето XSLT за експортиране въведете пътя и името на файла на листа със стилове във формат XSLT, който задава трансформацията от формата на OpenDocument към външния формат.

- В полето XSLT за импортиране въведете пътя и името на файла на листа със стилове във формат XSLT, който задава трансформацията трансформацията от външния формат към формата на OpenDocument.

- (незадължително) В полето Шаблон за импортиране въведете пътя и името на шаблона, определящ стиловете наLibreOffice, които да се използват в импортирания файл.

  Файловете, които са зададени в раздела Преобразуване, се копират в локалната директория users на LibreOffice.

7. Натиснете OK.

## За да проверите филтър за XML

В LibreOffice можете да извършите основна проверка на потребителски филтър за XML.

Тези проверки не променят документа.

1. Създайте или отворете текстов документ.

2. Изберете Инструменти - Настройки на филтри за XML.

3. В списъка с филтри изберете филтъра, който желаете да проверите, и щракнете върху Проверка на XSLT.

4. За да изпитате експортиращ филтър, направете едно от следните неща в областта Експортиране на диалоговия прозорец:

- Щракнете върху Преглед, изберете документа на LibreOffice, който желаете да проверите, и натиснете Отваряне.

- За да проверите текущия документ, щракнете върху Текущ документ.

5. За да изпитате импортиращ филтър, щракнете върху Преглед в областта Импортиране на диалоговия прозорец, изберете документ и щракнете върху Отваряне.

Теми, свързани с показаната

Относно филтрите за XML

Разпространяване на филтри за XML

Моля, подкрепете ни!