Съдържание

# Избиране на езика на документа

Езикът, който изберете за документа, определя речника, използван за проверка на правописа, синонимния речник и сричкопренасянето, използваните разделители за десетични дроби и хиляди, както и подразбирания формат за парични суми.

- Избраният от вас език се отнася за целия документ.

- В рамките на документа можете да приложите различен език върху всеки абзацен стил. Той има предимство пред езика на целия документ.

- Можете да приписвате език и на избрани откъси от текст вътре в абзац, както чрез пряко форматиране, така и чрез знаков стил. Така приписаният език има предимство пред абзацния стил и езика на документа.

## Избиране на език за целия документ

1. Изберете LibreOffice - PreferencesИнструменти - Настройки, а след това – Езици и локали - Общи.

2. В Подразбирани езици за документи изберете езика за всички създавани по-нататък документи. Ако отметнете Само за текущия документ, изборът ви ще се отнася само за текущия документ. Затворете диалоговия прозорец с OK.

## Избиране на език за абзацен стил

1. Поставете курсора в абзаца, чийто абзацен стил искате да промените.

2. Отворете контекстното меню и изберете Редактиране на стила на абзаца. Ще се отвори диалоговият прозорец Стил за абзаци.

3. Изберете раздела Шрифт.

4. Изберете езика в списъка Език и натиснете OK.

   Асички абзаци, форматирани с текущия абзацен стил, ще преминат към избрания език.

## Пряко прилагане на език върху избран текст

1. Изберете текста, на който искате да припишете даден език.

2. Изберете Форматиране - Знак. Ще се отвори диалоговият прозорец Знак.

3. Изберете раздела Шрифт.

4. Изберете езика в списъка Език и натиснете OK.

В LibreOffice Calc изберете Форматиране - Клетки и продължете по съответния начин.

## Избиране на език за знаков стил

1. Отворете прозореца „Стилове“ и щракнете върху иконата Знакови стилове.

2. Щракнете върху името на знаковия стил, на който желаете да припишете друг език.

3. Щракнете с десния бутон, за да отворите контекстното меню, и изберете Редактиране на стил, за да отворите диалога Знаков стил.

4. Изберете раздела Шрифт.

5. Изберете езика в списъка Език и натиснете OK.

   Сега можете да приложите знаковия стил върху избрания от вас текст.

## Добавяне на още езици за текст

1. Речниците се предоставят и инсталират като разширения. Изберете Инструменти - Език - Още речници от Интернет, за да отворите страницата с речниците в подразбирания браузър.

2. Изберете речник в списъка с описания. Щракнете върху заглавието в описанието на речника, който желаете да вземете.

3. На следващата страница щракнете върху иконата Get It, за да изтеглите разширението с речника. Запомнете името на папката, в която браузърът изтегля файла. Ако желаете, изтеглете още речници.

4. В LibreOffice изберете Инструменти - Разширения и натиснете Добавяне, за да инсталирате изтеглените разширения.

5. След като инсталирате разширенията, трябва да затворите LibreOffice (включително Quickstarter) и да го рестартирате.

## Задаване на езика на потребителския интерфейс

Стандартна инсталация на LibreOffice ви предоставя потребителски интерфейс (ПИ) на избран от вас език.

Повечето потребители изтеглят версията за американски английски, в която менютата и помощта са на английски. Ако желаете друг език за менютата (и за помощта на приложенията, ако е налице за този език), променете езика на ПИ както следва.

1. Изберете LibreOffice - PreferencesИнструменти - Настройки - Езици и локали - Общи.

2. Изберете друг език на ПИ в списъка „Потребителски интерфейс“.

3. Щракнете върху OK и рестартирайте LibreOffice.

4. Ако списъкът не съдържа желания език, вижте „Добавяне на още езици за ПИ“.

## Добавяне на още езици за ПИ

1. Затворете LibreOffice (затворете и Quickstarter, ако е включен).

2. Стартирайте инсталатора на LibreOffice, изберете Промяна, после в групата Допълнителни езици за потребителски интерфейс изберете езика, който желаете да инсталирате.

Ако използвате пакетите на LibreOffice, поддържани от вашата дистрибуция на Linux, следвайте долните стъпки.

1. Затворете LibreOffice (затворете и Quickstarter, ако е включен).

2. Отворете предпочитания от вас диспечер на пакети, потърсете езиковите пакети на LibreOffice и инсталирайте желаните езици.

Ако сте изтеглили пакетите на LibreOffice от главния уебсайт на LibreOffice, следвайте долните стъпки.

1. Отворете браузъра си и въведете https://www.libreoffice.org/download/.

2. Изберете и изтеглете съответния езиков пакет за вашата версия на LibreOffice.

3. Затворете LibreOffice (затворете и Quickstarter, ако е включен).

4. Инсталирайте езиковия пакет. Разпакетирайте tar.gz файла и инсталирайте пакетите според стандартната процедура за платформата.

1. Отворете браузъра си и въведете https://www.libreoffice.org/download/.

2. Изберете и изтеглете съответния езиков пакет за вашата версия на LibreOffice.

3. Затворете LibreOffice (затворете и Quickstarter, ако е включен).

4. Инсталирайте езиковия пакет, като щракнете двукратно върху dmg файла.

Теми, свързани с показаната

LibreOffice - PreferencesИнструменти - Настройки - Езици и локали - Общи

Форматиране - Знак - Шрифт

Моля, подкрепете ни!