Съдържание

# Версии

Записва и организира много версии на текущия документ в един и същ файл. Можете да отваряте, изтривате и сравнявате предишни версии.

За достъп до тази команда...

#### От лентата с менюта:

Изберете Файл - Версии.

#### От лентите с инструменти:

Версии

Ако запишете копие на файл, който съдържа информация за версии (чрез командата Файл - Записване като), информацията за версии няма да се запише във файла.

## Нови версии

Задайте настройките за записване на нова версия на документа.

### Записване на нова версия

Записва текущото състояние на документа като нова версия. Ако желаете, можете да въведете коментари в диалоговия прозорец Вмъкване на коментар за версията, преди да запишете новата версия.

#### Вмъкване на коментар за версията

Въведете коментар тук, когато записвате нова версия. Ако сте щракнали върху Показване, за да отворите този диалогов прозорец, не можете да редактирате коментара.

### Записване на версия при затваряне

Ако сте внесли промени в документа, LibreOffice автоматично записва нова версия при затварянето му.

Ако запишете документа ръчно, не го промените след това и го затворите, няма да бъде създадена нова версия.

## Съществуващи версии

Изброява съществуващите версии на текущия документ, датите и часовете, когато са създадени, авторите и съответните коментари.

### Затваряне

Затваря диалоговия прозорец и запазва всички промени.

## Отваряне

Отваря избраната версия в прозорец само за четене.

## Показване

Показва целия коментар за избраната версия.

## Изтриване

Изтрива избраната версия.

## Сравняване

Сравнява промените, нанесени във всяка версия. Ако желаете, можете да приемете или отхвърлите промените.

Моля, подкрепете ни!