Съдържание

# Експертни настройки

Отваря диалога „Експертни настройки“ за разширени настройки и конфигуриране на LibreOffice. Диалогът „Експертни настройки“ служи за достъп до стотици конфигурационни параметри на LibreOffice, повечето от които не са достъпни през потребителския интерфейс и диалозите за настройка.

Диалоговият прозорец „Експертни настройки“ ви позволява да променяте и записвате настройки, които могат да повредят потребителския ви профил в LibreOffice. При това потребителският профил може да стане нестабилен, вътрешно противоречив или дори неизползваем. Продължете само ако разбирате какво правите.

За достъп до тази команда...

#### От лентата с менюта:

Изберете LibreOffice - PreferencesИнструменти - Настройки- LibreOffice - Разширени - Отваряне на експертните настройки.

#### От интерфейса с раздели:

В раздела Инструменти щракнете върху бутона Настройки, после върху LibreOffice - Разширени - Отваряне на експертните настройки.

Експертните настройки не променят системната инсталация на LibreOffice в компютъра ви.

## Поле за търсен текст

Въведете името на настройката, която искате да видите. После натиснете бутона „Търсене“.

## Бутон „Търсене“

Щракнете, за да потърсите въведения текст в дървото с настройки.

## Дърво на настройките

Изброява настройките, организирани йерархично под формата на дърво. За да разгънете клон, щракнете двукратно върху знака (+). След като дадена настройка се покаже в дървото, можете да я редактирате.

### Име на настройка

Името на настройката.

### Свойство

Показва името на свойството на настройката.

### Тип

Определя типа на свойството. Валидни типове са:

- string: буквено-цифрови стойности;

- long: цели числа;

- boolean: стойности true или false

- void: свойствата от тип void не могат да бъдат променяни.

### Стойност

Текуща стойност на свойството.

## Редактиране

Отваря диалог за редактиране на настройката.

Щракнете двукратно в реда на настройката, за да редактирате текущата текстова или числова стойност или да превключите логическа стойност.

## Нулиране

Отменя промените, нанесени в диалога до момента.

Моля, подкрепете ни!