Съдържание

# Използване на Microsoft Office и LibreOffice

LibreOffice може да отваря и записва документи във файловите формати на Microsoft Office, включително форматите Microsoft Office Open XML.

## Отваряне на файл на Microsoft Office

1. Изберете Файл - Отваряне. Изберете файл на Microsoft Office в диалоговия прозорец на LibreOffice за отваряне на файл.

Такъв файл на MS Office... | ...ще се отвори в този модул на LibreOffice
--- | ---
Microsoft Word, *.doc, *.docx | LibreOffice Writer
Microsoft Excel, *.xls, *.xlsx | LibreOffice Calc
Microsoft PowerPoint, *.ppt, *.pps, *.pptx | LibreOffice Impress

## Записване като файл на Microsoft Office

1. Изберете Файл - Записване като.

2. В полето Тип на файла изберете файлов формат на Microsoft Office.

## Записване на документи във формати на Microsoft Office по подразбиране

1. Изберете LibreOffice - PreferencesИнструменти - Настройки - Зареждане/записване - Общи.

2. В областта Подразбиран файлов формат и настройки за ODF първо изберете вид документи, а след това – тип файлове за записването им.

От този момент нататък когато запазвате документ, Тип на файла ще бъде попълнено според избора ви. Разбира се, винаги можете да изберете друг тип файл в диалоговия прозорец.

## Отваряне на файлове на Microsoft Office по подразбиране

1. Във File Explorer на Windows щракнете с десния бутон върху файл от типа, с който искате да свържете друго приложение.

2. В контекстното меню изберете Open with - Choose another app.

3. В списъка с приложения, който ще се появи, изберете програмата, която трябва да отваря избрания вид файлове. Уверете се, че е отметнато „Always use this program“ (Винаги използвай избраната програма).

   Ако тези стъпки не са приложими във вашата версия на Microsoft Windows, потърсете в помощната й информация за указания относно променянето на файловите асоциации.

## Преобразуване на много файлове на Microsoft Office във формата OpenDocument.

Помощникът за преобразуване на документи копира и преобразува всички файлове на Microsoft Office в дадена папка в документи на LibreOffice във файловия формат OpenDocument. Можете да зададете коя папка да бъде прочетена и в коя да се запишат преобразуваните файлове.

1. За да стартирате помощника, изберете Файл - Помощници - Преобразуване на документи.

## Макроси в Microsoft Office и LibreOffice

С някои изключения Microsoft Office и LibreOffice не могат да изпълняват едни и същи макроси. В Microsoft Office се използва код на VBA (Visual Basic for Applications), а в LibreOffice – код на Basic, базиран на LibreOffice API (Application Program Interface, интерфейс за приложно програмиране). Макар че програмният език е един и същ, обектите и методите са различни.

Най-новите версии на LibreOffice могат да изпълняват някои скриптове на Visual Basic за Excel, ако разрешите тази възможност в LibreOffice - PreferencesИнструменти - Настройки - Зареждане/записване - Настройки за VBA.

Ако използвате макроси в някое от приложенията и желаете да се възползвате от същата функционалност в другото, трябва да редактирате макросите. LibreOffice може да зарежда макросите от файлове на Microsoft Office и можете да разглеждате кода им в развойната среда за Basic на LibreOffice.

### Можете да изберете дали да запазвате или да изтривате макросите на VBA

Отворете документ на Microsoft Office, който съдържа макрокод на VBA. Променете само обикновеното съдържание (текст, клетки, графика), без да редактирате макросите. Запишете документа като файл на Microsoft Office. Отворете го в Microsoft Office и макросите на VBA ще се изпълняват както преди.

Можете да изтриете макросите на VBA от файла на Microsoft Office при зареждане или запазване.

1. Изберете LibreOffice - PreferencesИнструменти - Настройки - Зареждане/записване - Настройки за VBA, за да настроите работата на LibreOffice с макроси на VBA.

Теми, свързани с показаната

Преобразуване на документи на Microsoft Office

Отваряне на документи

Отваряне на документи, записани в други формати

Записване на документи в други формати

Промяна на асоциациите за документи на Microsoft Office

Моля, подкрепете ни!