Съдържание

# Автофилтър

Филтрира записите според съдържанието на текущо избраното поле с данни.

Автофилтър

Поставете текстовия курсор в поле, чието съдържание желаете да филтрирате, и щракнете върху иконата Автофилтър. Ще останат видими само записите, в които съдържанието на полето съвпада с избраното.

Например, за да видите всички клиенти от Пловдив, щракнете върху клетка със съдържание „Пловдив“. Автофилтърът ще остави видими само клиентите, за които стойността в съответната колона е „Пловдив“.

Можете да премахнете текущия автофилтър с иконата Нулиране на филтрирането/сортирането или с Данни - Филтър - Нулиране на филтъра.

За да филтрирате с няколко имена на полета едновременно, щракнете върху иконата Стандартен филтър. Ще се покаже диалогът Стандартен филтър, в който можете да комбинирате няколко критерии за филтриране.

Моля, подкрепете ни!