Менюта (персонализиране)

Съдържание

# Менюта

Позволява ви да персонализирате менютата на LibreOffice за всички модули.

Можете да добавяте нови команди, да променяте съществуващите и да пренареждате елементите на менютата. Можете също да добавяте команди, изпълнявани от макроси, и да прилагате всякакъв вид стилове директно от менюто.

За достъп до тази команда...

Изберете раздела Настройки - Персонализиране - Менюта.

## Търсене

Въведете текст в полето, за да стесните показания набор от команди.

## Категория

Изберете категорията команди от падащия списък, за да ограничите търсенето на команди, или превъртете списъка под него. Макросите и командите за стилове са в долния край на списъка.

## Налични команди

Показва резултатите, които отговарят на търсения текст и избраната категория команди.

## Описание

Текстовото поле съдържа кратко описание на избраната команда.

## Обхват

Изберете местоположението, където да се прикрепи менюто. Ако се прикрепи към модул на LibreOffice, то ще бъде достъпно за всички файлове, отворени в този модул. Ако се прикрепи към файл, ще бъде достъпно само когато този файл е отворен и активен.

## Цел

Изберете менюто, в което да се приложи персонализирането.

### Добавяне

Щракнете върху иконата хамбургер и изберете „Добавяне“, за да добавите ново меню.

Икона хамбургер

### Премахване

Щракнете върху иконата хамбургер и изберете „Изтриване“, за да изтриете менюто.

Можете да изтривате само потребителски менюта и елементи от менюта.

## Присвоени команди

Показва командите, които ще се виждат в менюто цел.

## Бутон със стрелка надясно

Щракнете върху бутона със стрелка надясно, за да изберете команда от левия списък и да я копирате в десния. Така ще я добавите в избраното меню.

## Бутон със стрелка наляво

Щракнете върху бутона със стрелка наляво, за да премахнете избраната команда от текущото меню.

## Бутони със стрелки нагоре и надолу

Щракнете върху стрелката нагоре или надолу отдясно, за да преместите избраната команда нагоре или надолу в списъка с команди.

Можете да плъзнете избраната команда и да я пуснете, за да я преместите на желаната позиция.

## Персонализиране

### Вмъкване

- Вмъкване на разделител: добавя разделител, който помага за подобряване четливостта на менюто и групиране на командите по тема.

- Вмъкване на подменю: вмъква подменю. Въведете име за подменюто в диалоговия прозорец, който ще се покаже. Новото подменю автоматично става достъпно в списъка с менюта за редактиране.

### Промяна

- Преименуване: преименува записа.

### Подразбирани

Изтрива всички промени, нанесени в менюто.

Теми, свързани с показаната

Персонализиране на контекстните менюта на LibreOffice

Моля, подкрепете ни!