Настройки (водачи и номерация)

Съдържание

# Персонализиране

Задава настройките за форматиране на подредени или неподредени списъци. Ако искате, можете да прилагате форматиране върху отделни нива от йерархията на списъка.

За достъп до тази команда...

Изберете Форматиране - Водачи и номерация. Отворете раздела Настройки.

Отворете Стилове - Стилове за презентации – контекстното меню на някой от стиловете „План“ - изберете Нов/Редактиране на стил.

Отворете Стилове - Стилове за списъци - контекстно меню на елемент - изберете Нов/Редактиране на стил.

Изберете нивото или нивата, които желаете да промените, след което задайте желаното форматиране.

## Ниво

Изберете нивото или нивата, за които желаете да задавате настройки за форматиране. Избраното ниво се осветява в мострата.

## Номерация

### Номер

Изберете схема за номериране на избраните нива.

Избор | Описание
--- | ---
1, 2, 3, ... | Арабски числа
A, B, C, ... | Азбучно номериране с главни букви A – Z След 26-ия елемент номерацията продължава с AA, AB, AC, ...
a, b, c, ... | Азбучно номериране с малки букви a – z След 26-ия елемент номерацията продължава с aa, ab, ac, ...
I, II, III, ... | Римски числа (главни букви)
i, ii, iii, ... | Римски числа (малки букви)
1., 2., 3., ... | Редни числителни
Едно, Две, Три, ... | Бройни числителни
A, .., AA, .., AAA, ... | Азбучно номериране с главни букви A – Z След 26-ия елемент номерацията продължава с AA, BB, CC, ...
A, .., AA, .., AAA, ... | Азбучно номериране с малки букви a – z След 26-ия елемент номерацията продължава с aa, bb, cc, ...
Водещ знак | Добавя знак като водещ символ в началото на ред. Изберете тази настройка, използвайте падащото меню Знаков стил, за да изберете знаковия стил на водещия символ, после натиснете бутона Избор, за да отворите диалога „Специални знаци“ и да изберете самия знак. Водещите знаци се преоразмеряват, за да паснат на текущата височина на реда. Ако желаете, можете да дефинирате знаков стил, който задава друг размер за тях.
Графика | Показва изображение вместо водещ знак. Изберете тази настройка и щракнете върху Избор, за да посочите желания файл с изображение. Изображението се вгражда в документа.
Свързана графика | Показва изображение вместо водещ знак. Изберете тази настройка и щракнете върху Избор, за да посочите желания файл с изображение. Изображението се вмъква като връзка към файла.
Няма | Не прилага схема за номериране.

Достъпността на следващите полета зависи от схемата за номериране, избрана в полето Номер.

### Започване от

Въведете нов начален номер за текущото ниво.

### Знаков стил

Изберете знаковия стил, който искате да използвате в подредения списък. За да създадете или редактирате знаков стил, отворете прозореца Стилове, щракнете върху иконата „Знакови стилове“, щракнете с десния бутон върху стил и изберете Нов.

### Видими поднива

Въведете броя предишни нива, които да бъдат включени във формата на подточките. Например, ако въведете „2“ и в предишното ниво е използвана схемата за номериране „A, B, C...“, схемата за номериране на текущото ниво ще стане: „A.1“.

### Преди

Въведете знак или текст, който да се показва пред номера в списъка.

### След

Въведете знак или текст, който да се показва след номера в списъка. Ако искате да създадете подреден списък със стила „1.)“, въведете „.)“ в това поле.

### ЦвятЦвят

Изберете цвят за текущата схема за номериране.

### Относителен размерОтносителен размер

Въведете относителната големина на знака – водач спрямо размера на шрифта в текущия абзац.

## Настройки за графика:

### Графика

Изберете графиката или посочете графичния файл, който желаете да използвате като знак – водач.

### Ширина

Въведете ширина за графиката.

### Височина

Въведете височина за графиката.

### Запазване на пропорциите

Поддържа съотношението между размерите на графиката.

### Подравняване

Изберете настройката за подравняване на графиката.

## Всички нива

Служи за задаване на настройките за номериране на всички нива.

### Последователно номериране

Увеличава номерата с едно при преминаване към по-долно ниво в йерархията.

Моля, подкрепете ни!