Съдържание

# Рисуване на линии в текст

Можете да включвате в текста линии с избран от вас наклон, дебелина, цвят и други атрибути.

За да определите атрибутите и посоката на линията, използвайте графичния обект Линия както следва:

1. В лентата „Стандартни“ щракнете върху Показване на функциите за рисуване, за да отворите лентата Рисунка.

2. Щракнете върху иконата Линия. Показалецът на мишката ще се превърна кръстче с линия до него.

   Щракнете на мястото в документа, откъдето желаете да започва линията. Задръжте бутона на мишката и плъзнете до края на линията. Ако задържите Shift, можете да рисувате само хоризонтални, вертикални и диагонални линии.

3. Отпуснете бутона на мишката, след като линията придобие желаната посока и дължина. След това можете да рисувате още линии. За да приключите чертането, натиснете клавиша Esc или щракнете върху иконата Избор от лентата Рисунка.

След като щракнете върху иконата Избор, можете да изберете всички линии едновременно, като щракате върху тях със задържан клавиш Shift. Този групов избор ви позволява да приписвате общ цвят, дебелина или друг атрибут.

1. За да създадете хоризонтална линия, приложете готовия абзацен стил Хоризонтална линия. Щракнете в празен абзац, после щракнете двукратно върху стила Хоризонтална линия в прозореца Стилове. Ако елементът за хоризонтална линия не се вижда в списъка със стилове за абзаци, изберете „Всички стилове“ в долния списък.

2. Можете да начертаете линия преди, до или след абзац в текстов документ на Writer, като изберете Форматиране - Абзац - Кантове.

## Автоматични линии в Writer

1. Ако започнете нов ред в текстов документ на Writer, като въведете три или повече тирета и натиснете клавиша Enter, знаците ще бъдат премахнати и към предходния абзац ще бъде добавена линия – долен кант.

   За да създадете единична линия, въведете три или повече тирета (-) или долни черти (_) и натиснете Enter. За да създадете двойна линия, въведете три или повече знаци „равно“ (=), звездички (*), вълнообразни черти (~) или диези (#) и натиснете Enter.

2. За да премахнете автоматично начертан кант, изберете Форматиране - Абзац - Кантове и изключете кантовете.

3. За да отмените еднократно автоматична замяна с кант, изберете Редактиране - Отмяна.

4. За да изключите автоматичните кантове, изберете Инструменти - Автокорекция - Настройки на автокорекция - Настройки и изчистете Прилагане на кант.

Линиите и други графични обекти, които вмъквате в текста, не са дефинирани в HTML, затова не се експортират пряко във формат HTML. Вместо това те се експортират като растерни графики.

Когато въвеждате дебелината на линията, можете да добавите мерна единица. Нулева дебелина на линията означава дебелина от един пиксел на съответното изходно устройство.

Теми, свързани с показаната

Форматиране - Абзац - Кантове

Прилагане на стилове за линии чрез лентата с инструменти

Моля, подкрепете ни!