Функция SUMIF

Съдържание

# SUMIF

Определя кои стойности в диапазон от клетки отговарят на зададен критерий, след което връща сумата на тези стойности. Вместо това, функцията може да определи кои стойности в един диапазон от клетки отговарят на критерий, а после да върне сумата от стойностите на съответните клетки в друг диапазон.

SUMIF може да прилага само по един критерий върху диапазон. Ако трябва да приложите няколко критерия, използвайте SUMIFS.

#### Синтаксис

SUMIF(Диапазон; Критерий [;ДиапазонЗаСумиране])

Диапазон: диапазонът от клетки, върху който се прилага критерият.

SUMIF поддържа операцията слепване на обръщения (~) само в параметъра „Диапазон“ и само ако незадължителният параметър „ДиапазонЗаСумиране“ е пропуснат.

Критерий1: критерият представлява текстов израз, изчисляван върху формула, число, текст или обръщение към единична клетка. Той се използва за сравняване със съдържанието на клетки.

Обръщение към празна клетка се интерпретира като числовата стойност 0.

Съответстващ израз може да бъде:

- Числова или логическа стойност. Съдържанието на съответстваща клетка е равно на числовата или логическа стойност.

- Стойност, започваща с операция за сравняване (<, <=, =, >, >=, <>).

  За =, ако стойността е празна, тя съответства на празни клетки.

  За <>, ако стойността е празна, тя съответства на непразни клетки.

  За <>, ако стойността не е празна, тя съответства на произволно съдържание на клетка, различно от тази стойност, включително празни клетки.

  Бележка: "=0" не съответства на празни клетки.

  За = и <>, ако стойността не е празна и не може да се интерпретира като числов тип или някой от подтиповете му, а свойството Критериите за търсене = и <> се отнасят за цели клетки е активно, сравнението се извършва спрямо цялото съдържание на клетката, а ако не е активно, сравнението е спрямо произволна част от полето, която съответства на критерия.

- Друга текстова стойност. Ако настройката Критериите за търсене = и <> се отнасят за цели клетки е включена, сравнението се извършва спрямо цялото съдържание на клетката, а ако е изключена – спрямо произволна част от полето, която съответства на критериите. Изразът може да съдържа текст, числа, регулярни изрази или заместващи знаци (ако са разрешени в настройките за изчисляване).

Търсенето поддържа заместващи знаци или регулярни изрази. Ако са разрешени регулярните изрази, можете да въведете например „всички.*“, за да намерите първото срещане на „всички“, последвано от произволни знаци. Ако искате да търсите текст, който сам представлява регулярен израз, трябва или да поставите наклонена черта „\“ пред всеки метазнак или операция на регулярния израз, или да оградите текста с \Q...\E. Можете да превключвате автоматичното изчисляване на заместващи знаци или регулярни изрази в LibreOffice - PreferencesИнструменти - Настройки - PRODUCTNAME Calc - Изчисляване.

Когато се използват функции, в които един или няколко аргумента са низове с критерии за търсене – регулярни изрази, първо се прави опит низовете с критерии да се преобразуват в числа. Например ".0" ще се преобразува в 0.0 и т.н. При успех няма да се използва сравняване по регулярен израз, а сравняване на числа. Ако обаче се превключи към локал, в който десетичният разделител не е точка, ще сработи преобразуването към регулярен израз. За да наложите изчисляване на регулярен израз вместо числов, използвайте израз, който не може да бъде изтълкуван като число, например ".[0]", ".\0" или "(?i).0".

ДиапазонЗаСумиране: незадължителен. Диапазонът от клетки, чиито стойности се сумират. Ако не е зададен „ДиапазонЗаСумиране“, се сумират стойностите в „Диапазон“.

### Примери

Да разгледаме следната таблица:

| A | B | C
1 | Име на продукт | Sales | Revenue
2 | кошче | 20 | 65
3 | кош | 35 | 85
4 | пиромолив | 20 | 190
5 | молив | 17 | 180
6 | кошница | не | не

Във всички примери по-долу диапазонът за изчисляване съдържа ред №6, който се игнорира, защото съдържа текст.

#### Проста употреба

=SUMIF(C2:C6;">=100")

Сумира само стойностите от диапазона C2:C6, които са >=100. Връща 370, защото клетките C2:C3 не отговарят на критерия. Сумират се стойностите от „Диапазон“, защото не е подаден „ДиапазонЗаСумиране“.

=SUMIF(B2:B5;">=20";C2:C6)

Сумира стойностите от диапазона B2:B6 само ако съответните стойности в диапазона A1:A5 са >=20. Връща 340, защото петият и шестият ред не отговарят на критерия.

#### Използване на регулярни изрази

=SUMIF(A2:A6;"кош";C2:C5)

Сумира стойностите от диапазона C2:C6 само ако съответният диапазон в A2:A6 съвпада точно с буквите „кош“. Връща 85, защото редовете A2 и A4:A6 не отговарят на критерия.

=SUMIF(A2:A6;"кош";C2:C6)

Сумира стойностите от диапазона C2:C6 само ако съответната клетка в диапазона A2:A6 съдържа буквите „кош“. Връща стойността 150, защото редовете A4:A5 не удовлетворяват критерия.

=SUMIF(ИмеНаПродукт;"кош*";Приходи)

Като параметър „Диапазон“ или „ДиапазонЗаСумиране“ може да се подаде наименуван диапазон. Например ако колоните в горната таблица са наименувани съответно „ИмеНаПродукт“, „Продажби“ и „Приходи“, функцията връща 150. Тази функция ще работи, както е описано, само ако сте дефинирали имената на колоните чрез диалога Дефиниране на имена.

#### Обръщение към клетка като критерий

Ако е необходимо лесно да промените някой критерий, може да го зададете в отделна клетка и в условието на функцията SUMIF да използвате обръщение към тази клетка. Например:

=SUMIF(A2:A6;E2;C2:C6)

Ако E2 = кош, функцията връща 85, защото връзката към клетката се замества със съдържанието ѝ.

#### Техническа информация

Тази функция е от стандарта Open Document Format for Office Applications (OpenDocument) версия 1.2. (ISO/IEC 26300:2-2015)

Теми, свързани с показаната

Уикистраница за SUMIF

SUM, SUMIFS

COUNTIF, COUNTIFS, MINIFS, MAXIFS, AVERAGEIFS

Списък на регулярните изрази

Моля, подкрепете ни!