Мащаб

Съдържание

# Увеличаване и намаляване на мащаба в Calc

Командите за мащабиране позволяват на потребителите да увеличават и умаляват изображението на екрана. В Calc са достъпни няколко метода за увеличаване и намаляване на мащаба.

За достъп до тази команда...

#### От лентата с менюта:

Изберете менюто Изглед - Мащаб, после изберете степен на увеличение в подменюто.

#### От лентата на състоянието:

Щракнете върху иконата плюс (или минус) на плъзгача за мащаб в лентата на състоянието. Размерът на изображението се увеличава (или намалява) с 10% при всяко щракване.

Плъзнете манипулатора на плъзгача „Мащаб“, за да регулирате коефициента на увеличение с мишката.

#### От клавиатурата:

Натиснете CommandCtrl, докато завъртате колелцето на мишката.

20% е минималният коефициент на увеличение. 400% е максимумът.

## Мащабиране с плъзгача „Мащаб“

Освен да използвате иконите плюс и минус на плъзгача, можете да плъзгате манипулатора му, за да регулирате ръчно коефициента на мащабиране.

Освен това можете да зададете коефициент на увеличение, като щракнете на произволно място върху плъзгача.

Средната линия в плъзгача за мащаб съответства на коефициент на увеличение 100%.

## Достъп до мащаба чрез менюто

Изберете менюто Изглед – Мащаб. Предварително дефинираните настройки са:

- Цялата страница: преоразмерява образа, за да побере ширината и височината на страницата.

- Ширина на страницата: преоразмерява образа, за да побере ширината на страницата, в рамките на минималния и максималния коефициент на мащабиране. Горният и долният ръб на селекцията може да не се виждат.

- Оптимален изглед: преоразмерява образа, за да побере ширината и височината на избраните клетки. Уголемяването или умаляването са ограничени от минималния и максималния коефициент на увеличение. Ако е избрана само една клетка, ще бъде зададен мащаб от 100%.

- 50%, 75%, 100%, 150%, 200%: predefined zoom factors.

## Мащаб и оформление на изгледа

Отваря диалога Мащаб и оформление на изгледа, в който можете да зададете коефициента на увеличение за изобразяването на текущия документ. Освен това можете да изберете оформлението на изгледа на документа.

Теми, свързани с показаната

Увеличаване

Умаляване

Моля, подкрепете ни!