Съдържание

# Променяне на редове и колони чрез клавиатурата

Когато вмъквате или изтривате клетки, редове или колони в таблица, настройките Поведение на редовете/колоните определят как това се отразява върху съседните елементи. Например, в таблица с фиксирани размери на редове и колони можете да вмъквате нови редове или колони само ако мястото позволява.

Обърнете внимание, че тези свойства са в сила само за промени в ширината, извършени чрез клавиатурата. С мишката можете да променяте ширините на колоните както пожелаете.

За да зададете настройката Поведение на редовете/колоните за таблици в текстови документи, изберете LibreOffice - PreferencesИнструменти - Настройки - LibreOffice Writer - Таблица. Таблиците могат да се визуализират по три начина:

- Фиксирани - промените влияят само върху съседната клетка, не върху цялата таблица. Например, когато увеличите ширината на клетка, съседната клетка се стеснява, но ширината на таблицата се запазва.

- Фиксирани, пропорционални - промените влияят върху цялата таблица, като широките клетки се свиват повече от тесните. Например, когато увеличите ширината на клетка, съседните клетки се стесняват пропорционално, но ширината на таблицата се запазва.

- Променливи - промените влияят върху размера на таблицата. Например, когато увеличите ширината на клетка, ширината на таблицата се увеличава.

Теми, свързани с показаната

Преоразмеряване на редове и колони в текстова таблица

Сливане и разделяне на клетки

Моля, подкрепете ни!