Главно меню „Инструменти“

Съдържание

# Инструменти

Съдържа инструменти за правопис, възможности за заличаване на информация, помощник за циркулярни писма, инструменти за разработчици, управление на разширения, както и инструменти за конфигуриране и персонализиране на менюта и задаване на предпочитания за програмата.

Менюто Инструменти съдържа команди за проверка на правописа, проследяване на обръщенията в лист, намиране на грешки и дефиниране на сценарии, както и такива за конфигуриране на менютата и задаване настройките на програмата.

Съдържа инструменти за проверка на правописа, мултимедиен плейър, инструмент за замяна на цветове, минимизатор на презентации и инструменти за конфигуриране на менютата и задаване настройките на програмата.

Менюто съдържа инструменти на LibreOffice Draw и предоставя достъп до езиковите и системните настройки.

За достъп до тази команда...

#### От лентата с менюта:

Изберете Инструменти.

## Правопис

Проверява документа или текущата селекция за правописни грешки. Ако е инсталирано разширение за проверка на граматиката, диалоговият прозорец проверява и за граматически грешки.

## Автоматична проверка на правописа

Автоматично проверява правописа, докато въвеждате, и подчертава грешките.

## Синонимен речник

Отваря диалогов прозорец за заместване на текущата дума със синоним или сродна дума.

## Език

Отваря подменю с команди, специфични за езика.

## Заличаване на информация

Заличаването на информация в документи представлява закриване на думи или откъси, предназначени за използване или преглеждане само от упълномощени лица.

## Автозаличаване

Използвайте автоматичното заличаване на информация, за да дефинирате думи и изрази, които автоматично се маркират за заличаване.

## Редактор на ImageMap

Позволява ви да прикрепвате URL към определени области върху графика или група от графики. Група от една или няколко чувствителни области се нарича чувствително изображение (ImageMap).

## Брой думи

Преброява думите и знаците със и без интервалите в текущата селекция и в целия документ. Броят се обновява, когато въвеждате или променяте селекцията.

## Проверка за достъпност

Проверка за често срещани проблеми с достъпността в документа и поддръжка за спецификациите PDF/UA в диалога за експортиране на PDF и в колодата за достъпност в страничната лента.

## Автоматична проверка за достъпност

Автоматично проверява документа за често срещани проблеми с достъпността.

## Превеждане

Превежда избрания текст или целия документ с автоматичния превод на DeepL.

## Автокорекция

Автоматично форматира файла според настройките, зададени в Инструменти - Автокорекция - Настройки на автокорекция.

## Автотекст

Създава, редактира или вмъква Автотекст. Можете да запазвате форматиран текст, текст с графики, таблици и полета като автотекст. За да вмъкнете бързо автотекст, наберете съкращението на автотекста и натиснете F3.

## Номерация на заглавия

Определя числовия формат за автоматичното номериране на заглавията в текущия документ.

## Номерация на редове

Служи за добавяне, премахване и форматиране на номера на редове в текущия документ.

## Настройки на бележки под линия/в края

Определя настройките за показване на бележки под линия и в края.

## Помощник за циркулярни писма

Стартира помощника за циркулярни писма, с който можете да създадете циркулярни писма или да изпратите съобщения по електронната поща до много получатели.

## Библиографска база от данни

Вмъкване, изтриване, редактиране и организиране на записите в базата от данни за библиография.

## Източник на адресен бележник

Редактирайте съответствията на полета и източника на данни за вашия адресен бележник.

## Обновяване

Обновява елементите с динамично съдържание в текущия документ, като полета и указатели.

## Защитаване на документ

Превключва защитата срещу писане за полета и показалци в документа.

## Изчисляване

Изчислява се избраната формула и резултата се копира в клипборда.

## Сортиране

Сортира избраните абзаци или редове от таблица по азбучен ред или като числа. Можете да определите до три ключа за сортиране, както и да комбинирате числови и текстови ключове.

## Настройки на автокорекция

Задава настройките за автоматичната замяна на текст по време на въвеждане.

## Автовъвеждане

Включва и изключва функцията „Автовъвеждане“, която автоматично завършва въвежданите данни на базата на останалите записи в същата колона. Колоната се претърсва за не повече от 2000 клетки или 200 различни текста.

## Удовлетворяване на условие

Отваря диалогов прозорец, чрез който можете да решите уравнение с едно неизвестно. След успешно решаване ще се отвори диалогов прозорец с резултата. Той ви позволява да поставите резултата и целевата стойност директно в клетките.

## Solver

Отваря диалоговия прозорец Solver. Тази функция служи за решаване на уравнения с няколко неизвестни и съвкупност от ограничения върху тях чрез методи за решаване на обратни задачи.

## Детектив

Тази команда задейства инструмента „Детектив“. С него можете да проследявате зависимостите между текущата клетка с формула и останалите клетки в електронната таблица.

## Сценарии

Дефинира сценарий за избраната област от листа.

## Подменю „Формуляри“

Съдържа команди за включване на режима „Проектиране на формуляр“, разрешаване/забраняване на помощниците за контроли и вмъкване на контроли за формуляр в документа.

## Споделяне на електронна таблица

Отваря диалога „Споделяне на документ“, в който можете да активирате или деактивирате споделянето на документа за съвместна работа.

Споделянето на електронна таблица позволява на няколко потребители да отворят едновременно един и същ файл за редактиране.

## Защитаване на лист

Защитава от промени клетките в текущия лист.

## Защитаване структурата на документа

Защитава структурата от листове на документа от промени. Не е възможно да се вмъкват, изтриват, преименуват, преместват или копират листове.

## Минимизатор на презентации

Отваря диалога „Минимизатор на презентации“ за намаляване файловия размер на текущата презентация.

## Замяна на цветове

Отваря диалоговия прозорец „Замяна на цветове“, чрез който можете да заменяте цветове в растерни и метафайлови графики.

## Media Player

Отваря прозореца Media Player, в който можете да преглеждате файлове с видео и звук, както и да вмъквате тези файлове в текущия документ.

## Подменю „Формуляри“

Съдържа команди за включване на режима „Проектиране на формуляр“, разрешаване/забраняване на помощниците за контроли и вмъкване на контроли за формуляр в документа.

## Замяна на цветове

Отваря диалоговия прозорец „Замяна на цветове“, чрез който можете да заменяте цветове в растерни и метафайлови графики.

## Media Player

Отваря прозореца Media Player, в който можете да преглеждате файлове с видео и звук, както и да вмъквате тези файлове в текущия документ.

## Подменю „Формуляри“

Съдържа команди за включване на режима „Проектиране на формуляр“, разрешаване/забраняване на помощниците за контроли и вмъкване на контроли за формуляр в документа.

## Макроси

Позволява ви да записвате, организирате и редактирате макроси.

## Инструменти за разработка

Инспектира обекти в документи на LibreOffice и показва поддържаните услуги на UNO, както и наличните методи, свойства и реализирани интерфейси.

## Настройки на филтри за XML

Отваря диалога Настройки на филтри за XML, в който можете да създавате, редактирате, изтривате и изпитвате филтри за импортиране и експортиране на XML файлове.

## Диспечер на разширения

Диспечерът на разширения служи за добавяне, премахване, забраняване, разрешаване и обновяване на разширения на LibreOffice.

## Персонализиране

Служи за персонализиране на менютата, контекстните менюта, клавишните комбинации, лентите с инструменти и макросите за събития в LibreOffice.

## Настройки

Тази команда отваря диалогов прозорец за персонализирано конфигуриране на програмата.

Моля, подкрепете ни!