Съдържание

# Отпечатване на листове във формат „пейзаж“

При отпечатването на лист разполагате с няколко интерактивни настройки в Изглед - Разделители на страници. Плъзнете ограничаващите линии, за да определите диапазона от отпечатвани клетки за всяка страница.

За да печатате във формат „пейзаж“, направете следното:

1. Изберете листа, който ще се печата.

2. Изберете Форматиране - Стил на страница.

   Командите не са активни, ако листът е отворен с включена защита срещу писане. В такъв случай щракнете върху иконата Редактиране на файл от лентата Стандартни.

3. Изберете Страница. Изберете за формат на хартията Пейзаж и натиснете OK.

4. Изберете Файл - Печат. Ще се появи диалоговият прозорец Печат.

   В зависимост от драйвера на принтера и операционната система, може да е необходимо да използвате бутона Свойства, за да зададете отпечатването във формат „пейзаж“.

5. В раздела Общи на диалоговия прозорец Печат изберете кое съдържание да се отпечата:

   Всички листи – ще се отпечатат всички листове.

   Избраните листи – ще се отпечатат само листовете, чиито имена са избрани (чрез етикетите в долната част на листовете) . Можете да промените текущия избор с натискане на CommandCtrl и щракване върху имената на желаните листове.

   Избраните клетки – ще се отпечатат всички избрани клетки.

6. Можете да изберете кои печатни страници измежду избраните по горния начин да бъдат отпечатани:

   Всички страници – ще се отпечатат всички страници от резултата.

   Страници – въведете страниците за печат. Страниците ще са номерирани от първия лист нататък. Ако виждате в Разделители на страници, че Лист1 ще се отпечата на 4 страници и желаете да отпечатате първите две страници от Лист2, въведете 5-6 в това поле.

Ако във Форматиране - Диапазони за печат сте задали един или повече диапазони за печат, ще се отпечата само съдържанието на тези диапазони.

Теми, свързани с показаната

Изглед - Разделители на страници

Определяне на диапазони за печат в лист

Определяне на броя на страниците за отпечатване

Моля, подкрепете ни!