Съдържание

# Клавишни комбинации за електронни таблици

Някои от клавишните комбинации може да са вече заети от работния плот. Тези комбинации не са достъпни за LibreOffice. Опитайте да зададете други клавиши или за LibreOffice, в Инструменти - Персонализиране - Клавиатура, или за работния плот на системата.

## За да запълните избран диапазон от клетки с формула

За да запълните избран диапазон от клетки с формулата, която сте въвели във входния ред, натиснете OptionAlt+Enter.

## За да въведете формула за масив

За да създадете матрица, в която всички клетки съдържат същата информация като въведената от вас във входния ред, натиснете Shift+CommandCtrl+Enter. Не можете да редактирате компонентите на матрицата.

## За да изберете няколко клетки

За да изберете няколко клетки в различни области от лист, задръжте CommandCtrl и плъзнете в отделните области.

## За да изберете няколко листа

За да изберете няколко листа в електронна таблица, задръжте CommandCtrl и после щракнете върху езичетата с имена в долния край на работната площ. За да изберете само един лист в селекция, задръжте Shift и щракнете върху езичето на листа.

## За да вмъкнете ръчен разделител

За да вмъкнете ръчен нов ред в клетка, щракнете в клетката, после натиснете CommandCtrl+Enter.

## За да изтриете съдържание

За да изтриете съдържанието на избраните клетки, натиснете Backspace. Ще се отвори диалоговият прозорец Изтриване на съдържание, в който можете да изберете кой вид съдържание да се изтрие. За да изчистите клетките без диалог, натиснете клавиша Delete.

## За да изрежете съдържание, без да премахнете форма̀та на клетките източник

За да изрежете съдържание, без да премахнете форма̀та на клетките източник, натиснете CommandCtrl + Shift + X.

## Преместване на курсора

Действие | Клавиши
--- | ---
Премества курсора до първата клетка в листа (A1). | CommandCtrl+Home
Премества курсора до последната клетка в листа, която съдържа данни. | CommandCtrl+End
Премества курсора до първата клетка на текущия ред. | Home
Премества курсора до последната колона, която съдържа данни в който и да е ред. | End
Премества курсора наляво до началото и края на блокове от клетки с данни. Ако клетката вляво от курсора е празна или клетката с курсора е празна, курсорът се премества наляво в реда до следващата непразна клетка. Ако всички клетки в текущия ред наляво от курсора са празни, курсорът се премества до първата клетка в реда. | CommandCtrl+стрелка наляво
Премества курсора надясно до началото и края на блокове от клетки с данни. Ако клетката вдясно от курсора е празна или клетката с курсора е празна, курсорът се премества надясно в реда до следващата непразна клетка. Ако всички клетки в текущия ред надясно от курсора са празни, курсорът се премества до последната клетка в реда. | CommandCtrl+стрелка надясно
Премества курсора нагоре до началото и края на блокове от клетки с данни. Ако клетката над курсора е празна или клетката с курсора е празна, курсорът се премества нагоре в колоната до следващата непразна клетка. Ако всички клетки в текущата колона нагоре от курсора са празни, курсорът се премества до първата клетка в колоната. | CommandCtrl+стрелка нагоре
Премества курсора надолу до началото и края на блокове от клетки с данни. Ако клетката под курсора е празна или клетката с курсора е празна, курсорът се премества надолу в колоната до следващата непразна клетка. Ако всички клетки в текущата колона надолу от курсора са празни, курсорът се премества до последната клетка в колоната. | CommandCtrl+стрелка надолу
Премества страница наляво. В мострата за печат: преминава към предишната страница за отпечатване. | CommandCtrl+Page Up
Премества страница надясно. В мострата за печат: преминава към следващата страница за отпечатване. | CommandCtrl+Page Down
Преминава с един екран наляво. | OptionAlt+Page Up
Преминава с един екран надясно. | OptionAlt+Page Down
Премества курсора във входния ред, където можете да въведете формула за текущата клетка. | Shift+CommandCtrl+F2
Премества курсора от входния ред към полето за име. Може също да използвате Shift+CommandCtrl+T. | Shift+CommandCtrl+F5

## Селекция

Действие | Клавиши
--- | ---
Избира клетките от текущата клетка до първата клетка на текущия ред. | Shift+Home
Избира клетките от текущата клетка до последната колона, която съдържа данни в който и да е ред. | Shift+End
Избира клетките от текущата клетка до една страница нагоре в текущата колона или разширява текущата селекция с една страница нагоре. | Shift+Page Up
Избира клетките от текущата клетка до една страница надолу в текущата колона или разширява текущата селекция с една страница надолу. | Shift+Page Down
Избира текущия ред или разширява съществуващата селекция до всички съответни редове. | Shift+интервал
Избира текущата колона или разширява съществуващата селекция до всички съответни колони. | CommandCtrl+интервал
Избира всички клетки в листа. | CommandCtrl+Shift+интервал
Избира всички клетки от диапазона, създаден чрез движения на курсора с клавишните комбинации CommandCtrl+стрелки. Ако се използва за избиране едновременно на редове и колони, се избира правоъгълен диапазон от клетки. Ако курсорът е в празна клетка, селекцията ще се разшири от текущата клетка до първата клетка със стойност в посоката на натиснатата стрелка. | CommandCtrl+Shift+стрелка
Избира блока от данни, съдържащ курсора. Блок е непрекъснат диапазон от клетки, съдържащи данни, оградени от празни редове и колони. където (*) е знакът за умножение в цифровия блок | CommandCtrl+ * CommandCtrl+A
Избира областта с матрична формула, съдържаща курсора. където (/) е знакът за деление в цифровия блок | CommandCtrl+ /
Изтрива клетки (като Редактиране - Изтриване на клетки) | CommandCtrl+клавиш минус
Премества курсора надолу с една клетка в избраната област. За да зададете посоката, в която се мести курсорът, изберете LibreOffice - PreferencesИнструменти - Настройки - LibreOffice Calc - Общи и променете настройката Enter премества селекцията. | Enter (в избрана област)
Ако току-що в клипборда е било копирано съдържание на клетки и в текущия файл не са нанесени по-нататъшни редакции, натискането на Enter ще постави съдържанието на клипборда в текущата позиция на курсора. | Enter (след копиране съдържанието на клетки)
Ако в клипборда има съдържание от клетки и във файла не са нанасяни редакции, Shift+Enter се държи точно като Enter и поставя съдържанието на клипборда в текущата позиция на курсора. Ако няма избрани клетки, Shift+Enter придвижва курсора в посока, противоположна на зададената с настройката Enter премества селекцията в LibreOffice - PreferencesИнструменти - Настройки - LibreOffice Calc - Общи. Ако е избран диапазон от клетки, Shift+Enter придвижва курсора в текущата селекция, в посока, обратна на зададената с настройката Enter премества селекцията. | Shift+Enter
Превключва режима на добавяне към селекцията. В режим на добавяне можете да разширявате избраната област чрез клавишите със стрелки или като щракнете върху клетка. | F8

## Отваряне, показване или скриване

Действие | Клавиши
--- | ---
Показва коментар, прикрепен към текущата клетка. | CommandCtrl+F1
Отваря диалоговия прозорец Дефиниране на имена. | CommandCtrl+F3
Отваря помощника за функции. | CommandCtrl+F2
Показва или скрива дървото на базите от данни. | Shift+CommandCtrl+F4
Показва или скрива прозореца Навигатор. | F5
Проследява зависимите клетки. | Shift+F5
Проследява влияещите клетки. | Shift+F9
Увеличава височината на текущия ред клетки (само в режим на съвместимост с OpenOffice.org). | OptionAlt+стрелка надолу
Увеличава височината на текущия ред клетки (само в режим на съвместимост с OpenOffice.org). | OptionAlt+стрелка нагоре
Увеличава ширината на текущата колона. | OptionAlt+стрелка надясно
Намалява ширината на текущата колона. | OptionAlt+стрелка наляво
Оптимизира ширината на колоната или височината на реда според текущата клетка. | OptionAlt+Shift+стрелка
Отваря прозореца Стилове, в който можете да приложите форматиращ стил върху съдържанието на клетката или върху текущия лист. | Command+TF11
Показва или скрива формулите вместо стойностите в всички клетки. | CommandCtrl+ ` (вижте бележката под тази таблица)

Клавишът ` се намира до клавиша „1“ в клавиатурната подредба QWERTY. Ако клавишът липсва на вашата клавиатура, можете да зададете друг за същата функция: изберете Инструменти - Персонализиране и щракнете върху Клавиатура. Изберете категорията „Изглед“ и функцията „Показване на формулите“.

## Добавяне и вмъкване

Действие | Клавиши
--- | ---
Добавя предходния лист към текущо избраните листове. Ако са избрани всички листове в документа, тази комбинация избира само предходния лист. Предходният лист става текущ. | CommandCtrl+Page Up
Добавя следващия лист към текущо избраните листове. Ако са избрани всички листове в документа, тази комбинация избира само следващия лист. Следващият лист става текущ. | CommandCtrl+Page Down
Вмъква клетки (като Вмъкване - Клетки) | CommandCtrl+клавиш плюс

## Копиране и преименуване на листове

Върху етикетите на листове, които се използват за навигация между листовете, може да се щраква в комбинация с клавиши от клавиатурата, за да се извършват следните операции:

Действие | Клавиши
--- | ---
Създава копие на листа, върху чийто етикет е щракнато. Копираният лист се вмъква на позицията, където е отпуснат бутонът на мишката. | CommandCtrl + плъзгане на етикет на лист
Позволява редактиране на името на листа. Редактирайте името на листа и натиснете Enter, когато приключите. | OptionAlt +щракване върху етикет на лист

## Други клавиши за електронни таблици

Действие | Клавиши
--- | ---
Докато е избрана клетка, натиснете F2, за да отворите съдържанието ѝ за редактиране. Ако клетката съдържа формула, използвайте клавишите със стрелки за навигация в листа, за да въвеждате лесно адреси на диапазони във формулата. Натиснете отново F2, за да активирате използването на клавишите със стрелки за придвижване на курсора в текста на формулата. Всяко следващо натискане на клавиша F2 превключва между двете гореописани състояния. Някои диалогови прозорци съдържат входни полета с бутон Свиване. Натискането на F2, докато курсорът е в такова поле, предизвиква изпълнение на командата Свиване. | F2
Превключва между относителни и абсолютни обръщения във входното поле (например A1, $A$1, $A1, A$1). | F4
Проверява правописа в текущия лист. | F7
Отваря синонимния речник, ако текущата клетка съдържа текст. | CommandCtrl+F7
Осветява клетките, съдържащи стойности. | CommandCtrl+F8
Преизчислява променените формули в текущия лист. | F9
Преизчислява всички формули във всички листове. | CommandCtrl+F9
Обновява избраната диаграма. | CommandCtrl+F9
Създава шаблон за документи. | Shift+F11
Обновява шаблоните. | ShiftCommand+Ctrl+F11
Групира избрания диапазон с данни. | F12
Разгрупира избрания диапазон с данни. | CommandCtrl+F12

## Форматиране на числа чрез клавишни комбинации

Следните формати за клетки могат да се прилагат чрез клавиатурата:

Действие | Клавиши (не от цифровия блок)
--- | ---
Отваря диалоговия прозорец Форматиране на клетки | CommandCtrl+1
Две дробни позиции, разделител на хилядите | CommandCtrl+Shift+1
Стандартен експоненциален формат | CommandCtrl+Shift+2
Стандартен формат за дата | CommandCtrl+Shift+3
Стандартен формат за валута | CommandCtrl+Shift+4
Стандартен формат за проценти (две дробни позиции) | CommandCtrl+Shift+5
Стандартен формат | CommandCtrl+Shift+6

## Работа с обобщена таблица

Клавишните комбинации по-долу са за диалога Оформление на обобщена таблица.

Действие | Клавиши
--- | ---
Премества фокуса напред през областите и бутоните на диалоговия прозорец. | Tab
Премества фокуса назад през областите и бутоните на диалоговия прозорец. | Shift+Tab
Премества фокуса с един елемент нагоре в текущата диалогова област. | Стрелка нагоре
Премества фокуса с един елемент надолу в текущата диалогова област. | Стрелка надолу
Премества фокуса с един елемент наляво в текущата диалогова област | Стрелка наляво
Премества фокуса с един елемент надясно в текущата диалогова област | Стрелка надясно
Избира първия елемент в текущата диалогова област. | Home
Избира последния елемент в текущата диалогова област. | End
Копира или премества текущото поле в областта „Полета за редове“. | OptionAlt и подчертания знак в надписа „Полета за редове“
Копира или премества текущото поле в областта „Полета за колони“. | OptionAlt и подчертания знак в надписа „Полета за колони“
Копира или премества текущото поле в областта „Полета за данни“. | OptionAlt и подчертания знак в надписа „Полета за данни“
Копира или премества текущото поле в областта „Филтри“. | OptionAlt и подчертания знак в надписа „Филтри“
Премества текущото поле с една позиция нагоре. | CommandCtrl+Стрелка нагоре
Премества текущото поле с една позиция надолу. | CommandCtrl+Стрелка надолу
Премества текущото поле с една позиция наляво. | CommandCtrl+Стрелка наляво
Премества текущото поле с една позиция надясно. | CommandCtrl+Стрелка надясно
Премества текущото поле на първо място. | CommandCtrl+Home
Премества текущото поле на последно място. | CommandCtrl+End
Премахва текущото поле от областта. | Delete

Теми, свързани с показаната

Общи клавишни комбинации в LibreOffice

Клавишни комбинации (достъпност в LibreOffice Calc)

Клавишни комбинации (достъпност в LibreOffice)

Моля, подкрепете ни!