Съдържание

# Вмъкване на таблици

Има няколко начина да създадете таблица в текстов документ. Можете да я вмъкнете чрез лента с инструменти, чрез команда от меню или от електронна таблица.

## За да вмъкнете таблица чрез лента с инструменти

1. Поставете курсора на мястото в документа, където желаете да вмъкнете таблицата.

2. В лентата Стандартни или Вмъкване щракнете върху стрелката до иконата Таблица.

3. Плъзнете с мишката в мрежата на таблицата, за да изберете желания брой редове и колони, след което отпуснете бутона й.

За да се откажете, плъзнете в противоположната посока, докато в областта за мостра на мрежата се изпише Отказ.

## За да вмъкнете таблица с команда от меню

1. Поставете курсора на мястото в документа, където желаете да вмъкнете таблицата.

2. Изберете Таблица - Вмъкване на таблица.

3. В областта Размер въведете броя на редовете и колоните.

4. Задайте желаните настройки и натиснете OK.

## За да вмъкнете таблица от електронна таблица на Calc

1. Отворете електронната таблица на LibreOffice Calc, съдържаща желаната област от клетки.

2. Изберете клетките в електронната таблица.

3. Изберете Редактиране - Копиране.

4. В текстовия документ направете едно от следните неща:

- Изберете Редактиране - Поставяне. Областта от клетки ще бъде поставена като OLE обект. За да редактирате съдържанието на клетките, щракнете двукратно върху обекта.

- Изберете Редактиране - Специално поставяне, после изберете измежду следните възможности:

Възможности | Вмъква се като...
--- | ---
Електронна таблица на LibreOffice 26.2 | OLE обект – както с CommandCtrl+V или плъзгане и пускане
Метафайл на GDI | Графика
Растерно изображение | Графика
HTML | Таблица на HTML
Неформатиран текст | Само текст, табулатори като разделители
Форматиран текст [RTF] | Текстова таблица
DDE връзка | Структура и съдържание на таблица, без форматиране. С обновяване

### Плъзгане и пускане на област от клетки от електронна таблица на Calc

1. Отворете електронната таблица на LibreOffice Calc, съдържаща желаната област от клетки.

2. Изберете клетките в електронната таблица.

3. Щракнете в избраните клетки и задръжте бутона на мишката.

4. Плъзнете избраните клетки в текстовия документ.

Теми, свързани с показаната

Избиране на таблици, редове и колони

Изтриване на таблица или съдържание на таблица

Потребителски кантове в текстови документи

Моля, подкрепете ни!