Позиция на шрифт

Съдържание

# Позиция на шрифтПозиция

Задайте позицията, мащаба, завъртането и разредката на знаците.

За достъп до тази команда...

Изберете раздела Форматиране - Знак - Позиция.

Изберете Изглед - Стилове - отворете контекстното меню на елемент и изберете раздела Нов/Редактиране на стил - Подравняване.

Меню Форматиране - Стил на страница - Горен колонтитул/Долен колонтитул - бутон Редактиране (електронни таблици).

Промените се прилагат върху текущата селекция, върху цялата дума, съдържаща курсора или върху новия текст, който въвеждате.

Горен или долен индекс в текст

## Позиция

Задайте настройките за горен или долен индекс.

### Горен индекс

Намалява размера на шрифта на избрания текст и го повдига над шрифтовата линия.

### Обикновен

Премахва форматите горен и долен индекс.

### Долен индекс

Намалява размера на шрифта на избрания текст и го сваля под шрифтовата линия.

### Повдигане/снижаване с

Въведете разстоянието, с което желаете да повдигнете или снижите избрания текст спрямо шрифтовата линия. Сто процента отговарят на височината на шрифта.

### Относителен размер

Въведете до колко процента искате да смалите шрифта на избрания текст.

### Автоматично

Автоматично избира разстоянието за повдигане или снижаване на избрания текст спрямо шрифтовата линия.

## Въртене/мащабиране

Задайте настройките за завъртане и мащабиране на избрания текст.

### 0 градуса

Не върти избрания текст.

### 90 градуса

Завърта избрания текст на 90 градуса наляво.

### 270 градуса

Завърта избрания текст на 90 градуса надясно.

### Побиране в реда

Разтяга или свива избрания текст така, че да се побере между редовете, които са съответно над и под него.

### Мащаб по ширина

Въведете до колко процента от ширината на шрифта да бъде хоризонтално разтегнат или свит избраният текст.

## Разредка

Задайте разредката между отделните знаци.

### Разредка

Задава разредката между знаците в избрания текст. Въведете в полето стойността, с която искате да разредите или сбиете текста.

За да увеличите разредката, задайте положителна стойност, а за да я намалите – отрицателна.

Разредка

### Кърнинг по двойки

Автоматично нагласяване на знаковата разредка за определени комбинации от букви.

Кърнингът е достъпен само за определени видове шрифтове и изисква принтерът да поддържа тази възможност.

## Сричкопренасяне

Пропускане на сричкопренасянето за избрани думи.

### Изключване от сричкопренасянето

Предотвратява пренасянето на избраната дума или думи в абзац с автоматично сричкопренасяне.

### Поле за мостра

Показва мостра на текущия избор.

### Нулиране

Анулира промените, зададени в текущия раздел, и връща стойностите от момента на отваряне на диалоговия прозорец.

### Прилагане

Прилага променените или избрани стойности, без да затваря диалоговия прозорец.

Моля, подкрепете ни!