Съдържание

# Връзка с ODBC

Определя настройките за връзка с източник на данни на ODBC.

В Solaris и Linux опитайте да използвате JDBC драйвер вместо ODBC драйвер. Вижте уебстраницата на проекта unixODBC за реализация на ODBC в Solaris или Linux.

За да се свържете с база от данни на Microsoft Access в Windows, вместо ODBC използвайте ADO или интерфейса за бази от данни на Access.

Драйверите за ODBC се предлагат и поддържат от производителите на системи за управление на бази от данни. LibreOffice поддържа само стандарта ODBC 3.

## Име на източника на данни на ODBC

Въведете името на източника на данни, регистриран в LibreOffice.

## Преглед

Щракнете, за да отворите диалога за избор на ODBC източник на данни.

### Изберете източник на данни

Изберете източника на данни, към който искате да се свържете чрез ODBC. После щракнете върху OK.

За да редактирате или добавяте записи в таблица на база от данни в LibreOffice, е необходимо таблицата да има поле с уникален индекс.

Теми, свързани с показаната

Помощник за бази от данни

Настройване на потребителска идентификация

Моля, подкрепете ни!