Съдържание

# Начален екран

Добре дошли в LibreOffice. Благодарим ви, че използвате помощта на LibreOffice. Натиснете F1, когато се нуждаете от указания относно работата с LibreOffice.

Началният екран се вижда, когато в LibreOffice не е отворен документ. Той е разделен на два панела. Щракнете върху бутон в левия панел, за да отворите нов документ или диалогов прозорец за избор на файл.

## Отваряне на съществуващи файлове

Бутонът Отваряне на файл показва диалогов прозорец за отваряне на файлове.

Бутонът Отдалечени файлове показва диалога Отдалечени файлове за отваряне на файлове, които се съхраняват в отдалечени сървъри.

Щракнете върху бутона Последно отваряни, за да видите миниатюри на най-скоро отваряните документи в дясната част на прозореца. Посочете някоя от тях с мишката, за да осветите документа, да видите подсказка с местоположението му и икона в горния десен ъгъл за изтриване на миниатюрата от панела и от списъка с последно отваряни файлове. Щракнете върху миниатюрата, за да отворите документа.

Можете да премахнете елемент от списъка Последно отваряни, като щракнете върху бутона в горния десен ъгъл на иконата. Самият документ не се изтрива. Можете да премахнете всички елементи от списъка Последно отваряни, като натиснете бутона със стрелка Последно отваряни и изберете Изчистване на списъка.

## Работа с шаблони

Щракнете върху бутона Шаблони, за да видите шаблони за всички приложения в дясната част на прозореца.

Щракнете върху стрелката надолу до бутона Шаблони, за да отворите меню, в което можете да изберете филтър за показване на шаблоните според типа на приложението или да отворите Диспечера на шаблони.

Щракнете с десния бутон върху шаблон в десния панел, за да отворите меню, с което можете да създадете нов документ, базиран на шаблона, или да редактирате самия шаблон.

## Създаване:

Бутоните за документи отварят нов документ от съответния тип.

- Документ на Writer отваря LibreOffice Writer

- Електронна таблица на Calc отваря LibreOffice Calc

- Презентация на Impress отваря LibreOffice Impress

- Рисунка на Draw отваря LibreOffice Draw

- Формула на Math отваря LibreOffice Math

- База от данни на Base отваря LibreOffice Base

За шифрованите файлове не се показва миниатюра на съдържанието им.

Моля, подкрепете ни!