Специално поставяне в Calc

Съдържание

# Специално поставяне (Calc)

Вмъква в текущия файл съдържанието на клипборда в зададен от вас формат.

Този диалог се показва в Calc, ако клипбордът съдържа клетки от електронна таблица. За друго съдържание в клипборда се отваря подразбираният диалог „Специално поставяне“.

За достъп до тази команда...

#### От лентата с менюта:

Изберете Редактиране - Специално поставяне - Специално поставяне.

#### От интерфейса с раздели:

Щракнете и задръжте върху Начало - Поставяне.

#### От лентите с инструменти:

Специално поставяне

Поставяне (дълго щракване)

#### От клавиатурата:

CommandCtrl + Shift + V.

## Готови настройки

Изберете някоя от готовите настройки, за да заредите бързо често използвани настройки за „Специално поставяне“.

### Само стойности

Поставя само съдържанието на клетките, включително текст, числа и дати.

### Стойности и формати

Поставя съдържанието на клетките и форматите, приложени върху тях.

### Само формати

Поставя само форматите, приложени върху клетките.

### Транспониране на всичко

Поставя цялото съдържание на клетките, като позициите им са транспонирани.

### Незабавно изпълнение

Отметнете това поле, за да заредите предварителната настройка и да я приложите незабавно. Когато няма отметка, избирането на предварителна настройка само зарежда съответните настройки в диалога, без да поставя нищо.

Махнете отметката от Незабавно изпълнение, за да заредите предварителната настройка и да промените стойностите в диалога „Специално поставяне“, преди да ги приложите с OK.

## Селекция

Изберете формат за съдържанието от клипборда, което искате да поставите.

### Поставяне - всичко

В текущия документ се поставя цялото съдържание на клетките и всички коментари, формати и обекти.

### Текст

Вмъкват се клетки, съдържащи текст.

### Числа

Вмъкват се клетки, съдържащи числа.

### Дати и часове

Вмъкват се клетки, съдържащи дати и часове.

### Формули

Вмъкват се клетки, съдържащи формули.

### Коментари

Вмъкват се коментари, които са прикрепени към клетки.

### Формати

Вмъкват се форматните атрибути на клетките.

### Обекти

Вмъкват се обектите, съдържащи се в избрания диапазон от клетки. Те могат да бъдат OLE обекти, диаграми или рисунки.

## Настройки

Задава настройките за поставяне на съдържание от клипборда.

### Като връзка

Вмъква диапазона от клетки като връзка, така че промените, нанесени в клетките във файла източник, ще се отразяват във файла местоназначение. За да гарантирате, че промените в празни клетки от източника ще се отразяват в местоназначението, уверете се, че е отметнато и полето „Поставяне - всичко“.

Можете да свързвате и листове в един и същ документ. Когато свързвате с друг файл, автоматично се създава DDE връзка. Тя се вмъква като матрична формула и може да се променя само като едно цяло.

### Транспониране

Редовете на диапазона в клипборда се поставят като колони в диапазона местоназначение. Колоните на диапазона в клипборда се поставят като редове.

### Пропускане на празните клетки

Празните клетки от клипборда няма да заменят клетки от местоназначението. Ако използвате тази настройка заедно с операция „Умножение“ или „Деление“, операцията няма да бъде извършена върху клетките, които са местоназначения на празни клетки от клипборда.

Ако изберете математическа операция и изчистите полето Пропускане на празните клетки, празните клетки от клипборда се считат за нули. Например, ако приложите операцията Умножение, клетките местоназначения ще се попълнят с нули.

## Действия

Изберете операцията, която да бъде извършена при поставяне на клетките в листа.

### Няма

Не извършва операция при вмъкването на диапазона от клетки от клипборда. Съдържанието на клипборда ще замени съществуващото съдържание на клетките.

### Добавяне

Събира стойностите от клетките в клипборда със стойностите в клетките местоназначения. Освен това, ако клипбордът съдържа само коментари, добавя коментарите към клетките местоназначения.

### Изваждане

Изважда стойностите на клетките в клипборда от стойностите на клетките местоназначения.

### Умножение

Умножава стойностите на клетките в клипборда със стойностите на клетките местоназначения.

### Деление

Дели стойностите на клетките местоназначения със стойностите на клетките в клипборда.

## Изместване на клетките

Задава настройките за изместване на клетките местоназначения при вмъкване на съдържанието от клипборда.

### Без изместване

Вмъкнатите клетки ще заменят клетките местоназначения.

### Долу

Клетките от местоназначението ще се изместят надолу, когато вмъкнете клетките от клипборда.

### Отдясно

Клетките от местоназначението ще се изместят надясно, когато вмъкнете клетките от клипборда.

Моля, подкрепете ни!