Съдържание

# Вмъкване на име и номер на глава в колонтитул

Преди да можете да вмъкнете информация за глава в колонтитул, трябва да зададете настройките на йерархичното номериране за абзацния стил, който ползвате за заглавията на главите.

## За да създадете стил на абзац за заглавия на глави

1. Изберете раздела Инструменти - Номерация на заглавия - Номерация.

2. В полето Ниво изберете 1.

3. В полето Стил на абзац изберете стила на абзац, който искате да използвате за заглавията на главите, например Заглавие 1.

4. Изберете схемата за номериране на главите в полето Номер, например 1,2,3....

5. Въведете Глава, последвано от интервал, в полето Преди.

6. Въведете интервал в полето След.

7. Натиснете бутона OK.

## За да вмъкнете име и номер на глава в колонтитул

1. Приложете върху заглавията на глави в документа абзацния стил, който сте дефинирали за целта.

2. Изберете Вмъкване - Колонтитул - Горен колонтитул или Вмъкване - Колонтитул - Долен колонтитул, след което изберете стила на текущата страница от подменюто.

3. Щракнете в горния или долен колонтитул.

4. Изберете Вмъкване - Поле - Още полета и отворете раздела Документ.

5. Щракнете върху Заглавие в списъка Тип, Номер и съдържание на заглавие в списъка Формат и 1 в До ниво.

6. Натиснете бутона Вмъкване, после натиснете Затваряне.

В колонтитулите на всички страници, ползващи текущия стил за страници, ще се покажат имената и номерата на съответните глави.

Теми, свързани с показаната

Горни и долни колонтитули

Създаване на стил за страници, базиран на текущата страница

Дефиниране на различни колонтитули

Форматиране на колонтитули

Моля, подкрепете ни!