Колода „Коментари“

Съдържание

# Коментари

Използвайте колодата „Коментари“ в страничната лента, за да преглеждате, филтрирате и сортирате коментарите в документ.

За достъп до тази команда...

#### От страничната лента:

Коментари

Тази функционалност е експериментална и може да предизвика грешки или да се държи по неочакван начин. За да я включите все пак, изберете LibreOffice - PreferencesИнструменти - Настройки - LibreOffice - Разширени и отметнете Разрешаване на експериментални възможности.

## Настройки

## Филтър

Задайте критериите за филтриране на нишката от коментари.

#### Автор

Изберете автор от комбинираното поле, за да филтрирате коментарите по автор.

#### Дата

Използвайте селектора за дати, за да видите коментарите от определена дата.

### Показване

### Час

Отметнете това поле, за да се показва часът, в който е направен коментарът, до датата в нишката от коментари.

### Разрешен

Отметнете това поле за да се показват коментарите, които са били разрешени, в нишката от коментари.

### Препратка

Отметнете това поле, за да се показва текстът в документа, за който се отнася коментарът.

### Сортиране по:

Изберете реда, в който се показват коментарите в нишката.

#### Позиция

Коментарите се сортират според позицията си в документа.

#### Час

Коментарите се сортират според часа, в който са създадени.

## Нишки от коментари

Панелът с нишки от коментари показва списък на коментарите в текущия документ. Щракнете върху бутона за разгъване, за да разгънете или свиете нишка от коментари.

### Текст, сочен от препратката

Показва текста в документа, за който се отнася нишката от коментари.

### Име на автора

Показва името на автора на коментара.

### Дата

Показва датата, на която е създаден коментарът.

### Час

Показва часа, в който е създаден коментарът. Махнете отметката от полето Час, за да скриете този надпис.

### Отговор

Щракнете върху иконата „Отговор“ над коментар, за да му отговорите. Въведете коментар в новото поле, което ще се появи под родителския коментар.

Отговор

### Разрешаване

Отметнете полето, за да отбележите коментара като разрешен.

### Поле за коментар

Полето за коментар показва самия текст на всеки от коментарите.

Теми, свързани с показаната

Коментар

Моля, подкрепете ни!