Съдържание

# Раздел

Задава свойствата на селекцията.

За достъп до тази команда...

Изберете раздела Вмъкване - Раздел - Раздел или изберете Форматиране - Раздели

## Нов раздел

Въведете името на новия раздел. По подразбиране LibreOffice автоматично присвоява на новите раздели името "Раздел X", където X е пореден номер.

## Връзка

Вмъква съдържанието на друг документ или раздел от друг документ в текущия раздел.

### DDE

Създава DDE връзка. Отметнете това поле и въведете DDE командата, която искате да използвате. Настройките за DDE са достъпни само ако е отметнато полето Връзка.

Общият синтаксис на DDE командите е: "<Сървър> <Тема> <Елемент>", където <сървър> е DDE името за приложението, съдържащо данните. <Тема> задава местоположението на елемента (обикновено е файлово име), а <елемент> представя самия обект.

Например, за вмъкнете раздел с име „Раздел1“ от текстов документ на LibreOffice с име abc.odt като DDE връзка, използвайте командата: „soffice x:\abc.odt Раздел1“. За да вмъкнете съдържанието на първата клетка от таблица на Microsoft Excel с име „abc.xls“, използвайте командата: „excel x:\[abc.xls]Sheet1 z1s1“. Можете също да копирате елементите, които искате да вмъкнете като DDE връзки, и да използвате Редактиране - Специално поставяне. След това можете да видите DDE командите за връзка, като изберете съдържанието и използвате Редактиране - Полета.

### Файлово име / DDE команда

Въведете пътя и името на файла, който искате да вмъкнете, или натиснете бутона Преглед, за да намерите файла. Ако полето DDE е отметнато, въведете DDE командата, която искате да използвате.

### Преглед

Намерете файла, който искате да бъде вмъкнат като връзка, и натиснете Вмъкване.

### Раздел

Изберете раздела от файла, който искате да вмъкнете като връзка.

Когато се отваря документ, съдържащ свързани раздели, ще бъдете попитани дали да се обновят връзките.

## Защита от промени

### Защитаване

Предотвратява редактирането на вмъкнатия раздел.

### С парола

Защитава избрания раздел с парола. Паролата трябва да е дълга поне 5 знака.

### Парола

Отваря диалогов прозорец, в който можете да смените текущата парола.

## Скрит

Скрива и предпазва избрания раздел от отпечатване. Компонентите на скритите раздели се показват сиви в Навигатора. Когато поставите показалеца на мишката върху скрит компонент в Навигатора, се показва подсказващ текст "скрит".

Не можете да скриете раздел, ако той е единственото съдържание на страницата, на горния или долен колонтитул, бележката под линия, рамка, или клетка от таблица.

### С условие

Въведете условие, при което да се скрива разделът. Условието е логически израз, например "ОБРЪЩЕНИЕ EQ г-н". Например, ако използвате функцията циркулярни писма и зададете поле от БД с име "Обръщение", което съдържа "г-н", "г-жа" или "госпожи и господа", можете да укажете раздел, който да се отпечатва само при обръщение "г-н".

Друг пример е да създадете поле с променлива "x" и да й присвоите стойност 1. После задайте условие за скриване на раздел, базирано на тази променлива, например: "x eq 1". Ако желаете разделът да се покаже, задайте на променливата "x" стойност "0".

## Свойства

Тази област от диалоговия прозорец се показва, когато документът е с формат XForms.

### Може да се редактира в документ само за четене

Изберете дали е разрешено да се редактира съдържанието на раздела, когато документът е отворен в режим само за четене.

Теми, свързани с показаната

Синтаксис на условията

Работа с раздели

Моля, подкрепете ни!