Съдържание

# Преобразуване на двуизмерни обекти в криви, многоъгълници и триизмерни обекти

В LibreOffice можете да преобразувате двуизмерни обекти, получавайки различни фигури от следните типове:

- обект, базиран на криви на Безие

- многоъгълник, образуван от отсечки

- екструдирано тяло със светлосянка и светлинен източник

- ротационно тяло със светлосянка и светлинен източник

### Два вида триизмерни обекти

- В лентата на състоянието се изписва „Избор: Триизмерна сцена“. Триизмерните сцени са изградени от обекти, които имат размери по координатите x, y и z. Примери за това са обектите, вмъкнати чрез лентата Триизмерни тела, както и правоъгълници, елипси или текст, създадени с иконите Правоъгълник, Елипса или Текст вляво в лентата Рисунка, или потребителски фигури, преобразувани в триизмерни чрез контекстното меню „Преобразуване - В триизмерен обект“. Можете да отворите такава триизмерна сцена (например с клавиша F3) и да въртите обектите в три измерения. Microsoft Office не разпознава тези истински триизмерни обекти. При експортиране на триизмерните сцени във формати на Microsoft Office се експортира снимка на текущия изглед като растерно изображение. Триизмерните стълбове в диаграмите са от същия тип.

- В лентата на състоянието се изписва „Избор: Фигура“. Потребителските фигури могат да бъдат разглеждани в двуизмерен или триизмерен режим. Можете да превключвате между двата във всеки момент. За създаване на потребителски фигури служат групите Основни фигури, Фигури – символи и следващите икони от лентата Рисунка. Потребителските фигури могат да се променят чрез лентата Настройки на триизмерен обект. Те не образуват триизмерни сцени, не могат да бъдат осветявани с повече от един светлинен източник, не отразяват и имат още някои ограничения. Можете да ги преобразувате в триизмерна сцена, но тогава няма повече да бъдат потребителски фигури. Потребителските фигури могат да бъдат експортирани във формати на Microsoft Office както в двуизмерен, така и в триизмерен режим.

### За да преобразувате обект във фигура, изградена от криви:

1. Изберете двуизмерен обект в кадъра или страницата.

2. Щракнете с десния бутон върху обекта и изберете Преобразуване - В крива.

За да промените формата на обекта, щракнете върху иконата Възли в лентата Рисунка и плъзгайте манипулаторите на обекта. Можете също така да плъзгате контролните точки на манипулаторите, за да променяте формата на кривата.

### За да преобразувате двуизмерен обект в многоъгълник:

1. Изберете двуизмерен обект в кадъра или страницата.

2. Щракнете с десния бутон върху обекта и изберете Преобразуване - В многоъгълник.

За да промените формата на обекта, щракнете върху иконата Възли в лентата Рисунка и плъзгайте манипулаторите на обекта.

### За да преобразувате двуизмерен обект в триизмерно екструдирано тяло:

1. Изберете двуизмерен обект в кадъра или страницата.

2. Щракнете върху иконата Екструдиране - вкл./изкл. в лентата Drawing или щракнете с десния бутон върху обекта и изберете Преобразуване - В триизмерен обект.

За да редактирате свойствата на триизмерния обект, използвайте лентите Линия и запълване и Настройки на триизмерен обект.

За да преобразувате текстов обект в триизмерен, използвайте иконата Fontwork в лентата Рисунка.

### За да преобразувате двуизмерен обект в триизмерно ротационно тяло:

Ще бъде създадено триизмерно ротационно тяло чрез завъртане на избрания обект около вертикалната му ос.

1. Изберете двуизмерен обект в кадъра или страницата.

2. Щракнете с десния бутон върху обекта и изберете Преобразуване - В ротационен обект.

За да редактирате свойствата на триизмерния обект, използвайте лентите „Линия и запълване“ и „Настройки на триизмерен обект“.

За да създадете по-сложна фигура, можете да завъртите двуизмерния обект преди преобразуването му.

Теми, свързани с показаната

Чертане на криви

Редактиране на криви

Преобразуване на растерни изображения във векторни

Преобразуване на знаци от текст в графични обекти

Моля, подкрепете ни!