Функция UNIQUE

Съдържание

# UNIQUE

Връща масив с уникалните стойности от диапазон или масив от стойности.

### Синтаксис

=UNIQUE(Масив [; По колона [;Уникалност] ])

Масив: диапазонът или масивът, от който да се върнат уникалните стойности.

По колона: (незадължителен) логическа стойност, която показва как да се сравняват данните: TRUE – данните се сравняват хоризонтално за съвпадение с всички клетки във всяка колона. FALSE или пропуснат (подразбира се) – данните се сравняват вертикално за съвпадение с всички клетки на всеки ред.

Уникалност: (незадължителен) логическа стойност, която определя кои стойности се смятат за уникални. При TRUE се връщат стойности, които се срещат само веднъж. Подразбира се FALSE или пропуснат аргумент, при което се връщат всички различни стойности в диапазона или масива.

Въведете формулата като формула за масив. Съвет: въведете формулата с клавишите Ctrl + Shift + Enter.

### Примери

Ако е дадена следната таблица с данни, примерите връщат уникалните срещания на клас и възраст.

| A | B | C | D | E
1 | Име | Клас | Възраст | Разстояние | Тегло
2 | Андрей | 3 | 9 | 150 | 40
3 | Бистра | 4 | 10 | 1000 | 42
4 | Веселин | 3 | 10 | 300 | 51
5 | Георги | 5 | 11 | 1200 | 48
6 | Даниела | 2 | 8 | 650 | 33
7 | Емил | 2 | 7 | 300 | 42
8 | Женя | 1 | 7 | 200 | 36
9 | Здравко | 3 | 9 | 1200 | 44
10 | Ирена | 2 | 8 | 1000 | 42
11 |  |  |  |  |

### Пример 1

{=UNIQUE(B1:C10; FALSE(); FALSE())} връща долния масив. Класовете и възрастите от редовете с имената Андрей и Здравко се връщат само веднъж. Същото важи за редовете с имената Даниела и Ирена.

Клас | Възраст
3 | 9
4 | 10
3 | 10
5 | 11
2 | 8
2 | 7
1 | 7

### Пример 2

{=UNIQUE(B1:C10; FALSE(); TRUE())}, с Уникалност TRUE. Връща долния масив, в който редовете с Андрей, Здравко, Даниела и Ирена са пропуснати, защото съчетанията им от клас и възраст не са уникални.

Клас | Възраст
4 | 10
3 | 10
5 | 11
2 | 7
1 | 7

#### Техническа информация

Тази функция е налична от LibreOffice 24.8.

Тази функция НЕ Е част от стандарта Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Пространството от имена е

COM.MICROSOFT.UNIQUE

Теми, свързани с показаната

Уикистраница за UNIQUE

Моля, подкрепете ни!