Съдържание

# Запълване с поредица

Автоматично създава поредица, базирана на настройките в диалоговия прозорец. Можете да определите посоката, стъпката, единиците за време и вида на поредицата.

Преди да запълвате с поредица, изберете областта от клетки.

За достъп до тази команда...

#### От лентата с менюта:

ИзберетеЛист - Запълване на клетки - Запълване с поредица.

За автоматично продължаване на поредица според разпознатите правила за довършване, изберете Автозапълване в диалоговия прозорец Запълване с поредица.

## Посока

Определя посоката на създаване на поредицата.

### Долу

Създава поредица в посока надолу в избраната област, използвайки зададената стъпка и крайна стойност.

### Отдясно

Създава поредица в посока надясно в избраната област, използвайки зададената стъпка и крайна стойност.

### Горе

Създава поредица в посока нагоре в избраната област, използвайки зададената стъпка и крайна стойност.

### Отляво

Създава поредица в посока наляво в избраната област, използвайки зададената стъпка и крайна стойност.

## Тип на поредицата

Задава типа на поредицата. Възможните алтернативи са Линейна, Растеж, Дата и Автозапълване.

### Линеен

Създава аритметична прогресия със зададената стъпка и крайна стойност.

### Растеж

Създава геометрична прогресия със зададената стъпка и крайна стойност.

### Дата

Създава поредица от дати със зададената стъпка и крайна дата.

### Автозапълване

Образува поредица директно в листа. Функцията Автозапълване взима предвид персонализираните списъци. Например, ако въведете януари в първата клетка, поредицата ще бъде довършена чрез списъка, зададен в LibreOffice - PreferencesИнструменти - Настройки - LibreOffice Calc - Списъци за сортиране.

Автозапълването се опитва да довърши поредица от стойности, следвайки зададената закономерност. Поредицата 1, 3, 5 автоматично се продължава със 7, 9, 11, 13 и т.н. Поредиците от дати и часове се довършват по съответния начин, например след 1999-01-01 и 1999-01-15 се продължава с интервал от 14 дни.

Автоматично запълване с данни на съседни клетки

## Единица за време

В тази област можете да зададете желаната единица за време. Областта е достъпна само ако е избрана настройката Дата в областта Тип на поредицата.

### Ден

Чрез типа поредица Дата и тази настройка можете да създадете поредица, съдържаща и седемте дни на седмицата. Параметърът Стъпка се задава в дни.

### Работен ден

Чрез типа поредица Дата и тази настройка можете да създадете поредица, съдържаща групи от по пет работни дни. Параметърът Стъпка се задава в дни.

### Месец

Чрез типа поредица Дата и тази настройка можете да създадете поредица, чиято Стъпка е месец.

### Година

Чрез типа поредица Дата и тази настройка можете да създадете поредица, чиято Стъпка е година.

## Начална стойност

Определя началната стойност на поредицата. Можете да зададете число, дата или час.

## Крайна стойност

Определя крайната стойност на поредицата. Можете да зададете число, дата или час.

## Стъпка

Под „стъпка“ се разбира големината на нарастването на дадена стойност. Определя стойността, с която нарастват членовете на поредицата. Достъпна е за въвеждане само ако е избрана поредица от тип „Линейна“, „Нарастване“ или „Дати“.

Моля, подкрепете ни!